বৈশ্বিক র‌্যাংকিংয়ে ঢাকা বিশ্ববিদ্যালয়ের অবস্থান বিতর্ক: কিছু প্রাসঙ্গিক কথা - প্রবাহ২৪.কম\nHome জাতীয় বৈশ্বিক র‌্যাংকিংয়ে ঢাকা বিশ্ববিদ্যালয়ের অবস্থান বিতর্ক: কিছু প্রাসঙ্গিক কথা\nড. মোহাম্মদ ছিদ্দিকুর রহমান খান:\nবৈশ্বিক র‌্যাংকিং-এ ঢাকা বিশ্ববিদ্যালয়ের অবস্থার ক্রম অবনমন আবারো বিতর্কের জন্ম দিয়েছে। সামাজিক যোগাযোগ মাধ্যমসহ গণমাধ্যমে এ নিয়ে চলছে বিভিন্ন মহলের আলোচনা-সমালোচনা। অবশ্য এ বিতর্ক ও সমালোচনা নতুন কিছু নয়।\nগত কয়েক বছর ধরেই তা অবিরতভাবে চলছে এবং সেখানে যুক্ত হচ্ছেন শিক্ষক, শিক্ষার্থী, সাংবাদিক, রাজনীতিবিদসহ সমাজের নানা শ্রেণি-পেশার মানুষ। এ বিতর্ক ও আলোচনা আবার নতুন মাত্রা পেয়েছে গত ২ সেপ্টেম্বর ২০২০ তারিখে ব্রিটেনভিত্তিক Times Higher Education (THE) এর “বিশ্ববিদ্যালয় র‌্যাংকিং ২০২১” প্রকাশের পর। এ বছর সংগঠনটি বিশ্বের ৯২টি দেশের ১৫০০ উচ্চশিক্ষা প্রতিষ্ঠানের র‌্যাংকিং প্রকাশ করে। প্রকাশিত এ তালিকায় ঢাকা বিশ্ববিদ্যালয়ের সার্বিক অবস্থানের কিছুটা অবনমন হয়েছে এবং এটি স্থান পেয়েছে ১০০০+তম বিশ্ববিদ্যালয়ের তালিকায়।\nপ্রসঙ্গত উল্লেখ্য যে, টাইমস হায়ার এডুকেশন ছাড়াও বেশ কয়েকটি আন্তর্জাতিক সংগঠন বিশ্বব্যাপী বিশ্ববিদ্যালয়ের র‌্যাংকিং নিয়ে কাজ করে। এর মধ্যে চীনের সাংহাই জিয়াওটং বিশ্ববিদ্যালয়ের Academic Ranking of World Universities (ARWU), যুক্তরাজ্যের Quacquarelli Symonds World University Rankings (QS), তুরস্কের Middle East Technical University পরিচালিত University Ranking by Academic Performance (URAP), The Guardian Higher Education Network ও UNESCO Ranking and Accountability in Higher education ইত্যাদি। এ ছাড়াও রয়েছে বিশ্ববিদ্যালয়ের অনলাইন উপস্থিতিভিত্তিক Spanish National Research Council (CSIC) পরিচালিত Webometrics Ranking এবং আমেরিকার US News and World Report র‌্যাংকিং এবং সংযুক্ত আরব আমিরাত ভিত্তিক The Center for World University Rankings (CWUR) ইত্যাদি। এসব প্রতিষ্ঠানের মধ্যে কোনো প্রতিষ্ঠানেরই পরিচালিত গত কয়েক বছরের বৈশ্বিক র‌্যাংকিংয়েও ঢাকা বিশ্ববিদ্যালয়ের অবস্থান সন্তোষজনক নয়।\nটাইমস হায়ার এডুকেশন নামক সংগঠনটির পৃথিবীজুড়ে বিশেষ গ্রহণযোগ্যতা রয়েছে। বিশ্ব র‌্যাংকিং ছাড়াও এশিয়ার বিশ্ববিদ্যালয়সমূহের র‌্যাংকিংও করে এ প্রতিষ্ঠানটি। গত জুন মাসে প্রকাশিত এ সংগঠনের র‌্যাংকিং অনুযায়ী এশিয়া মহাদেশের সেরা চারশ বিশ্ববিদ্যালয়ের মধ্যে বাংলাদেশের কোনও শিক্ষা প্রতিষ্ঠানের নাম নেই। সেরা ৫০০ বিশ্ববিদ্যালয়ের তালিকায় স্থান পেয়েছে একমাত্র ঢাকা বিশ্ববিদ্যালয়। প্রকাশিত তালিকায় ঢাকা বিশ্ববিদ্যালয়ের অবস্থান ৪০১ তম। অতীতের বিবেচনায় এখানেও বিশ্ববিদ্যালয়টির অবস্থানের অবনতি হয়েছে।\nকীভাবে করা হয় এ র‌্যাংকিং:\nর‌্যাংকিং এর নিয়ামক ও মানদন্ডে প্রতিষ্ঠান ভেদে ভিন্নতা রয়েছে। সাধারণত র‌্যাংকিং করার ক্ষেত্রে কয়েকটি বিষয়কে বিশেষ গুরুত্ব দেয়া হয়। এগুলো হলো টিচিং বা বিশ্ববিদ্যালয়গুলোর পাঠদান, গবেষণার সংখ্যা ও সুনাম, সাইটেশন বা গবেষণার উদ্ধৃতি, আন্তর্জাতিক দৃষ্টিভঙ্গি এবং শিক্ষার্থীরা কি রকম উপার্জন করে থাকে ইত্যাদি। শিক্ষার পরিবেশ, গবেষণা ও এ খাত থেকে আয়, পিএইচডি ডিগ্রিধারী শিক্ষক-কর্মকর্তার সংখ্যা, দেশি-বিদেশি শিক্ষকদের অনুপাত, শিক্ষক ও শিক্ষার্থীদের অনুপাত, শিক্ষক ও শিক্ষার্থীদের সাফল্য, দেশি-বিদেশি ছাত্রদের অনুপাত, আন্তর্জাতিক পর্যায়ে শিক্ষার্থী বিনিময়ের হার এবং আন্তর্জাতিক যোগাযোগ বা সংশ্লিষ্টতা ইত্যাদিও র‌্যাংকিং তালিক প্রণয়নে গুরুত্ব পায়।\nঢাকা বিশ্ববিদ্যালয়ের বৈশ্বিক অবস্থান:\nআগেই বলা হয়েছে যে, বিশ্ববিদ্যালয়ের বিশ্ব র‌্যাংকিং প্রণয়নকারী কোনো প্রতিষ্ঠানের তালিকাতেই ঢাকা বিশ্ববিদ্যালয়ের অবস্থান সন্তোষজনক নয়। সর্বশেষ টাইমস হায়ার এডুকেশন এর প্রকাশিত জরিপে এ বিশ্ববিদ্যালয়ের অবস্থান ১০০০+ এর তালিকায়। প্রতিষ্ঠানটির প্রকাশিত তালিকাতে দেখা যায় যে, টিচিং এ ১০০ এর মধ্যে ঢাকা বিশ্ববিদ্যালয় পেয়েছে মাত্র ১৫.৩ ( গত বছর এ স্কোর ছিল ১৭.০০)। গবেষণায় ১০০ এর মধ্যে স্কোর ৭.৭ (গত বছর ছিল ৮.৮)। আন্তর্জাতিক দৃষ্টিভঙ্গি বা আউটলুকসহ অন্য তিনটি ক্ষেত্রে ঢাকা বিশ্ববিদ্যালয়ের স্কোর সমান্য বাড়লেও বিশ্ববিদ্যালয়ের সার্বিক অবস্থানের উন্নতি হয়নি।\nঢাকা বিশ্ববিদ্যালয়ের এমন অবস্থানের কারণ কি?\nবৈশ্বিক র‌্যাংকিং এ ঢাকা বিশ্ববিদ্যালয়ের এমন অবস্থানের কারণ সম্পর্কে রয়েছে নানা মুনীর নানা মত। আলোচিত এসব মতের মধ্যে অন্যতম হলো ঢাকা বিশ্ববিদ্যালয় সম্পর্কে র‌্যাংকিং প্রদানকারী প্রতিষ্ঠানের কাছে তথ্যের অভাব। বলা হয় যে, টাইমস হায়ার এডুকেশনসহ অন্য সব প্রতিষ্ঠানের র‌্যাংকিং এ স্থান পেতে হলে সংশ্লিষ্ট বিশ্ববিদ্যালয় থেকে তাদের সঙ্গে যোগাযোগ করে তথ্য পাঠাতে হয়। কখনো কখনো সেসব সংস্থা থেকেও যোগাযোগ করে তথ্য চাওয়া হয়। উভয় ক্ষেত্রেই ঢাকা বিশ্ববিদ্যালয়ের তথ্য প্রেরণের যে ঘাটতি থাকে এবং আছে এতে কোনো সন্দেহ নেই। দ্বিতীয়ত: র‌্যাংকিং করার ক্ষেত্রেও সংশ্লিষ্ট প্রতিষ্ঠানগুলো কিছু সীমাবদ্ধতা আছে। অভিযোগ রয়েছে যে, টিএইচইসহ নানা অন্যান্য প্রতিষ্ঠানে র‌্যাংকিং এর ক্ষেত্রে মান বিবেচনার চেয়ে শিক্ষা বা বা গবেষণার কোয়ান্টেটিভ বা সংখ্যাভিত্তিক তথ্য এবং প্রতিষ্ঠানের বৈশ্বিক সুনাম কে অধিক গুরুত্ব দেয়া হয়। এসব বিষয়কে উপক্ষো করার অবকাশ নেই। তবে কেবল এসব যুক্তি দিয়ে ঢাকা বিশ্ববিদ্যালয়সহ বাংলাদেশের বিশ্ববিদ্যালয়গুলোর বৈশ্বিক র‌্যাংকিং এ ক্রমশ পিছিয়ে পড়াকে যুক্তিগ্রাহ্য করা যাবে না।\nঢাকা বিশ্ববিদ্যালয়ের বিশ্ব র‌্যাংকিং এ ক্রমশ পিছিয়ে পড়ার কারণ নিদের্শ করতে গিয়ে সমালোচকদের বেশিরভাগই বিশ্ববিদ্যালয়ের শিক্ষকদের দায়ী করেন। বলা হয় যে, ঢাকা বিশ্ববিদ্যালয়ের বেশির ভাগ শিক্ষকই অযোগ্য। রাজনৈতিক প্রভাবের কারণে এখানে মেধাবীরা শিক্ষক হিসেবে নিয়োগ লাভে বঞ্চিত হচ্ছেন এবং তুলনামূলকভাবে কম মেধাবীরা রাজনৈতিক খুঁটির জোড়ে শিক্ষক হয়ে যাচ্ছেন। এসব শিক্ষকগণ পাঠদান ও গবেষণা অপেক্ষা দলীয় রাজনীতিতে বেশি সক্রিয় থাকেন। পদোন্নতি ও পেশাগত সুযোগ-সুবিধা লাভে মেধা, যোগ্যতা ও গবেষণা অপেক্ষা রাজনৈতিক আনুগত্যের প্রাধান্য থাকায় শিক্ষকগণ পাঠদান ও গবেষণায় আগ্রহ হারিয়ে ফেলেন। এসব অভিযোগ সর্বাংশে সত্য না হলেও তা যে একেবারেই অমূলক নয় তা বলা বাহুল্য।\nএকটি বিশ্ববিদ্যালয়ে শিক্ষা ও গবেষণায় কেবল শিক্ষক নয় শিক্ষার্থীদেরও ভূমিকা থাকে। বর্তমানে ঢাকা বিশ্ববিদ্যালয়ে গবেষণা ক্ষেত্রে শিক্ষকদের অল্প-বিস্তর যে রকমই হোক কিছু অবদান অবশ্যই আছে। কিন্তু কাঠামোগত কারণে এখানে স্নাতক ও স্নাতকোত্তার পর্যায়ের শিক্ষার্থীদের সনদ লাভের জন্য শ্রেণিকক্ষে সিলেবাস নির্ভর শিক্ষা গ্রহণের বাইরে মৌলিক গবেষণায় অবদান রাখার বলতে গেলে কোনো সুযোগই নেই। আর শিক্ষকদের গবেষণার ক্ষেত্রে প্রধান প্রতিবন্ধক হিসেবে অপর্যাপ্ত অর্থ বরাদ্দ, গবেষণার অনুক‚ল পরিবেশের অভাব ও অবকাঠামোসহ বিভিন্ন সুযোগ-সুবিধার সীমাবদ্ধতার কথা বলা হয়। বলা বাহুল্য যে, এর প্রতিটি কথাই সত্য। গত কয়েক বছরে বিশ্ববিদ্যালয়ের বার্ষিক বাজেটের চিত্র পর্যালোচনা করা হলে গবেষণা ক্ষেত্রে বরাদ্দের চিত্র পাওয়া যাবে। বলার অপেক্ষা রাখে না যে, টাকার অংকে প্রতি বছরই বিশ্ববিদ্যালয়ের বাজেট বৃদ্ধি পাচ্ছে। তবে মজার ব্যাপার হলো গবেষণা খাতে শতকরা হিসেবে বরাদ্দ বৃদ্ধি না হয়ে বরং হ্রাস পাচ্ছে। এটি বিশ্ববিদ্যালয়ের শিক্ষকদের গবেষণার জন্য একটি বড় রকমের অন্তরায়। তবে একথাও এখন প্রকাশিত হচ্ছে যে, গবেষণা খাতের এ স্বল্প পরিমাণ টাকাও নাকি প্রতি বছর ব্যয় করা যাচ্ছে না। এটি যদি সত্য হয় তবে স্বল্প বরাদ্দের দোহাই দিয়ে শিক্ষকদের গবেষণা বিমুখতাকে যুক্তিগ্রাহ্য করা যাবে কি?\nকার্জন হলের একাংশ:\nবিশ্ববিদ্যালয়গুলোতে শিক্ষকদের গবেষণার মান নিয়েও প্রশ্ন ওঠছে। পিএইচডি অভিসন্দর্ভ প্রণয়নসহ গবেষণাপত্র রচনা ও প্রকাশের ক্ষেত্রে প্ল্যাজারিজমসহ নানা অনিয়ম এবং অনৈতিকপন্থা অবলম্বনের অভিযোগও পাওয়া যাচ্ছে। বৈশ্বিক র‌্যাংকিং তো পরের কথা বিশ্ববিদ্যালয়ের সুনাম, ঐতিহ্য ও অস্তিত্ব রক্ষার স্বার্থেই এ বিষয়ে এখনই কার্যকর ব্যাবস্থা নিতে হবে।\n‘শাক দিয়ে মাছ ঢাকার চেষ্টা না করে আমাদের উচিৎ সত্যকে স্বীকার করে নিয়ে ঢাকা বিশ্ববিদ্যালয়ের সুনাম ও ঐতিহ্য পুনরুদ্ধার এবং শিক্ষা ও গবেষণার মান বৃদ্ধিতে বিশেষ যত্নবান হওয়া।’\nবৈশ্বিক র‌্যাংকিংয়ে ঢাকা বিশ্ববিদ্যালয়ের অবস্থানের ক্রম অধোগতি নিয়ে সমালোচনা শুরু হলে ঢাকা বিশ্ববিদ্যালয়ের মাননীয় উপাচার্য প্রথমে এসব র‌্যাংকিংকে বাণিজ্যিক উদ্দেশ্যে পরিচালিত হয় বলে অভিহিত করে বলেছিলেন যে, আমাদের বিশ্ববিদ্যালয় এমন বাণিজ্যিক র‌্যাংকিংয়ে বিশ্বাস করে না। এ বিশ্ববিদ্যালয়ের মান আগের থেকে বেড়েছে বলেও তিনি দাবি করেছিলেন। র‌্যাংকিং প্রক্রিয়ার সাথে হয়ত বাণিজ্যিক সম্পর্ক আছে, তারপরও বর্তমানে এর ক্রম গুরুত্ব বৃদ্ধি এবং এর বহুমাত্রিক প্রয়োগের কারণে একে উপেক্ষা করার কোন সুযোগ নেই। কারণ এখন বিশ্বের অন্য বিশ্ববিদ্যালয়গুলোর সাথে কোলাবোরেশনের সময় এবং শিক্ষক ও শিক্ষার্থীদের উচ্চতরশিক্ষা ও গবেষণার জন্য বিদেশি বিশ্ববিদ্যালয়ে যাওয়ার সময় এ র‌্যাংকিং বিবেচনায় নেয়া হয়। এদিক থেকে এখন র‌্যাংকিং এর গুরুত্ব ও প্রভাব কোনোভাবেই উপেক্ষো করা যাবে না।\nঢাকা বিশ্ববিদ্যালয়ের শিক্ষা ও গবেষণার মানের অবনমন ঘটেছে। এর পিছনে কি কি কারণ রয়েছে, সে সম্পর্কে মত ভিন্নতা থাকতে পারে। তবে সত্যকে অস্বীকার করার কোনো উপায় নেই। শাক দিয়ে মাছ ঢাকার চেষ্টা না করে আমাদের উচিৎ সত্যকে স্বীকার করে নিয়ে ঢাকা বিশ্ববিদ্যালয়ের সুনাম ও ঐতিহ্য পুনরুদ্ধার এবং শিক্ষা ও গবেষণার মান বৃদ্ধিতে বিশেষ যত্নবান হওয়া। সম্প্রতি এ বিষয়ে ঢাকা বিশ্ববিদ্যালয়ের উপাচার্য অধ্যাপক ড. মোঃ আখতারুজ্জামান গবেষণা সেক্টর উন্নয়নের জন্য বিশ্ববিদ্যালয়ের প্রচেষ্টার কথা বলেছেন। বৈশ্বিক র‌্যাংকিং এ বিশ্ববিদ্যালয়ের অবস্থান উন্নতির ব্যাপারেও চেষ্টা করা হচ্ছে বলে তিনি গণমাধ্যমের সাথে বলেছেন। অবশ্য রাতারাতি কোন কিছুই পরিবর্তন সম্ভব নয় বলেও তিনি মনে করেন। খুব দ্রুত অবস্থার বৈপ্লবিক পরিবর্তন হবে বলে আমরাও মনে করি না। তবে অবস্থার পরিবর্তনে এখনই আমাদের স্বল্প ও দীর্ঘ মেয়াদি পরিকল্পনা নিয়ে অগ্রসর হতে হবে।\nবিশ্ববিদ্যালয়ের শিক্ষা ও গবেষণার গুণগত মান বৃদ্ধি এবং র‌্যাংকিংয়ে এর অবস্থান উন্নতির জন্য কিছু কাজ করা প্রয়োজন বলে মনে হয়। যেমন:\nক. শিক্ষা ও গবেষণা: শিক্ষা ও গবেষণা একটি বিশ্ববিদ্যালয়ের মূল কাজ। এজন্য সকল সংস্থার র‌্যাংকিংয়েও এর ওপর বিশেষ গুরুত্বারোপ করা হয়। কাজেই বিশ্ববিদ্যালয়ে শিক্ষা ও গবেষণার মানোন্নয়নে বিশেষ জোর দিতে হবে। এক্ষত্রে যা করা যেতে পারে-\nবিশ্ববিদ্যালয়ের শিক্ষক, শিক্ষার্থী ও গবেষকদের গবেষণায় উদ্বুদ্ধকরণ।\nশিক্ষক নিয়োগ ও পদোন্নতির ক্ষেত্রে মেধা, ভালো রেজাল্টসহ পিএইচডি ডিগ্রি ও উচ্চতর গবেবষণাকে প্রাধ্যান্য দেয়া।\nনবীন শিক্ষকগণ যেন দলীয় রাজনীতি ও প্রশাসনিক কাজে নিযুক্তি লাভ অপেক্ষা শিক্ষা ও গবেষণা কাজে অনুপ্রাণিত হন সে ব্যবস্থা করা। উচ্চতর পদে নিয়োগ ও পদোন্নতি লাভে দক্ষতা ও গবেষণাকে একমাত্র বিবেচ্য করা হলেই শিক্ষকগণ গবেষণায় আরো বেশি আগ্রহী হবেন।\nশিক্ষকগণ যেন মৌলিক গবেষণা, দেশি-বিদেশি স্বীকৃত ও ইম্পেক্ট ফ্যাক্টর জার্নালে গবেষণাপত্র প্রকাশের ব্যাপারে আগ্রহী হন, সে বিষয়ে উদ্বুদ্ধ করা। এর জন্য সংশ্লিষ্ট গবেষক এমনকি বিভাগকে প্রণোদনা প্রদান করা যেতে পারে।\nপুরস্কার, স্বীকৃতি ও আর্থিক প্রণোদনার মাধ্যমে গবেষণা ও এর বাজারজাতকরণ সংস্কৃতি ত্বরান্বিত করতে হবে।\nশিক্ষকগণ যেন সবাই উচ্চশিক্ষা ও গবেষণা শেষে দেশে ফিরে এসে তাঁদের লব্ধজ্ঞান বিশ্ববিদ্যালয়ে পাঠদান ও গবেষণায় কাজে লাগাতে পারেন, এর অনুকূল পরিবেশ নিশ্চিত করতে হবে।\nঅভিযোগ রয়েছে যে, বিশ্ববিদ্যালয়ের অধিকাংশ শিক্ষকই পদোন্নতির শর্ত পূরণের জন্য গবেষণা ও গবেষণাপত্র রচনা করে থাকেন। ফলে পদোন্নতির শেষ ধাপে উন্নীত হওয়ার পর অনেকেই আর এসব কাজ করেন না। এটি অনেকাংশে সত্য। তাই এমন কর্মকৌশল উদ্ভাবন করতে হবে যে, একজন শিক্ষক যেন তাঁর কর্মজীবনের শেষ সময় পর্যন্ত পাঠদানের পাশাপাশি, গবেষণা ও মানসম্মত গবেষণাপত্র রচনা ও তা মানসম্মত জার্নালে প্রকাশে নিয়োজিত থাকেন।\nশুধু শিক্ষক নয়; স্নাতকোত্তর পর্যায়ে শিক্ষার্থীদের জন্যও গবেষণার সুযোগ তৈরি করতে হবে। গবেষণা ক্ষেত্রে ঢাকা বিশ্ববিদ্যালয়সহ বাংলাদেশের বিশ্ববিদ্যালয়গুলোর অবস্থার উন্নতি এবং বিশ্ব র‌্যাংকিং এ ভালো স্কোর নিশ্চিত করতে হলে স্নাতকোত্তর পর্যায়ের শিক্ষার্থীদের গবেষণা কাজে যুক্ত করতে হবে।\nএমফিল ও পিএইচডি গবেষণার মানোন্নয়ন করতে হবে। বিদ্যমান বিধি পরিবর্তন করে অভিসর্ন্দভ জমা দানের পূর্বেই গবেষকদের স্বীকৃতমানের জার্নালে এক বা একাধিক গবেষণাপত্র প্রকাশের শর্তারোপ করা যেতে পারে।\nবিশ্বের অনেক বিশ্ববিদ্যালয়ে গবেষণার জন্যে নির্দিষ্ট বরাদ্দকৃত তহবিলের পাশাপাশি দেশি-বিদেশি নানা উৎস থেকে তহবিল সংগ্রহের লক্ষ্যে বিভিন্ন প্রতিষ্ঠান ও সংস্থার চাহিদা অনুৃযায়ী প্রকল্প প্রস্তাব তৈরিসহ নানা কাজের জন্য স্বতন্ত্র দফতর রয়েছে। তাছাড়াও অনেক বিশ্ববিদ্যালয় আন্তদেশীয় গবেষণা প্রকল্পও বাস্তবায়ণ করে। ঢাকা বিশ্ববিদ্যালয়ও এরূপ দপ্তর প্রতিষ্ঠা ও গবেষণা প্রকল্প গ্রহণ ও বাস্তবায়ন করতে পারে।\nঢাকা বিশ্ববিদ্যালয়ে বিদ্যমান গবেষণা কেন্দ্রসমূহকে অধিক পরিমাণে সক্রিয় ও কর্মচঞ্চল করা।\nবিশ্ববিদ্যালয় কেন্দ্রিক গবেষণা জার্নালসমুহকে আন্তজাতিক মানের গবেষণা জার্নালে রূপান্তরিত করার ব্যবস্থা করা।\nশুধু গবেষণা নয়, মানসম্পন্ন পাঠদান, শিক্ষার মানোন্নয়ন এবং পেশাগত দক্ষতা বৃদ্ধির লক্ষ্যে শিক্ষকদের জন্য ধারাবাহিক প্রশিক্ষণের ব্যবস্থা করা।\nএকবিংশ শতাব্দীর উপযোগী এবং বৈশ্বিক চাহিদা মাথায় রেখে বিশ্ববিদ্যালয়ের পাঠক্রমের পুনর্বিন্যাস, পাঠদান পদ্ধতির আধুনিকায়ন ও উদ্ভাবনমূলক গবেষণা কার্যক্রম পরিচালনায় গুরুত্ব প্রদান করা।\nঅনুষদভিত্তিক ও বিভাগওয়ারি শিক্ষা ও গবেষণাকর্মের মূল্যায়নের জন্য অভ্যন্তরীণ র‌্যাংকিং পদ্ধতি প্রবর্তন করা যেতে পারে। এ ধরনের র‌্যাংকিং অনুষদ ও বিভাগগুলোর মধ্যে প্রতিযোগিতামূলক পরিবেশ সৃষ্টি এবং স্ব স্ব অনুষদ ও বিভাগের শিক্ষা ও গবেষণা কার্যক্রম ত্বরান্বিত করতে ভূমিকা রাখবে।\nখ. ওয়েবসাইটের উন্নয়ন ও যথা সময়ে তথ্য প্রদান: ঢাকা বিশ্ববিদ্যালয়ের কেন্দ্রীয ওয়েবসাইট এবং বিভাগওয়ারি ওয়েবপাতার উন্নয়ন এবং এতে শিক্ষক, গবেষক ও বিভাগ সমূহের শিক্ষা ও গবেষণা কার্যক্রমের তথ্যাদি নিয়মিত আপডেটের ব্যবস্থা করা। দেশের বাইরে থেকে চাইলেই যেন সহজেই বিশ্ববিদ্যালয়ের শিক্ষা ও গবেষণা কার্যক্রম সম্পর্কে জানতে পারে, সে ব্যবস্থা করা। তাছাড়া র‌্যাংকিং প্রণয়নকারী সংস্থাসমূহকে চাহিদা অনুযায়ী যথাসময়ে বিশ্ববিদ্যালয়ের সাফল্য ও অর্জন সম্পর্কিত তথ্য প্রদানের ব্যবস্থা করা।\nঢাকা বিশ্ববিদ্যালয় আমাদের অহংকার ও গৌরবের প্রতিষ্ঠান। শতবর্ষী এ প্রতিষ্ঠানটির সাথে শুধু আমাদের উচ্চশিক্ষা ও গবেষণার ঐতিহ্য জড়িত নয়, এর সাথে জড়িয়ে আছে বাঙালি জাতিসত্বার বিকাশ এবং সর্বোপরি স্বাধীন বাংলাদেশের অভ্যুদয়ের ইতিহাস। বাঙালি জাতির প্রতিটি গৌরবময় অর্জনে নেতৃত্ব দেয়ার বিরল কৃতিত্ব রয়েছে এ বিশ্ববিদ্যালয়ের। সত্যেনবসু ও ড. মুহাম্মদ শহীদুল্লাহ প্রমুখ বিশ্বনন্দিত শিক্ষক এবং স্বাধীন বাংলাদেশের মহানস্থপতি বঙ্গবন্ধু শেখ মুজিবুর রহমান ও বাংলাদেশের একমাত্র নোবেল বিজয়ী ড. মুহাম্মদ ইউনুস প্রমুখ বিশ্বখ্যাত গ্রাজুয়েটদের স্মৃতিধন্য এ ঢাকা বিশ্ববিদ্যালয়। এ বিশ্ববিদ্যালয়টির শিক্ষা ও গবেষণার ঐতিহ্যের অবনমন বিষয়ে সত্য অস্বীকার করার কোনো উপায় নেই। আর এ অবনমনের জন্য কেবল শিক্ষকদের দায় অস্বীকার করার কোনো উপায় নেই। তবে কেবল তাদের অদক্ষতা ও রাজনীতি সংশ্লিষ্টতাই এর জন্য দায়ী এমন বক্তব্যও যুক্তিসঙ্গত নয়। এর সাথে অনেক বিষয় জড়িত আছে এবং সেদিকেও নজর দিতে হবে। আর ব্যাপারে বিশ্ববিদ্যালয় প্রশাসন ও শিক্ষক-শিক্ষার্থীর পাশাপাশি, বিশ্ববিদ্রালয় মঞ্জুরি কমিশন ও সরকারসহ সংশ্লিষ্টকলকেই নিজ নিজ অবস্থান থেকে সহযোগিতার হাত প্রসারিত করতে হবে। আমি দৃঢ়ভাবে বিশ্বাস করি আমাদের সমন্বিত উদ্যোগই এই প্রিয় বিশ্ববিদ্যালয়কে তাঁর অতীত গৌরব ও ঐতিহ্য পুনরুদ্ধারের পাশাপাশি বৈশ্বিক র‌্যাংকিং এ সম্মানজনক অবস্থানে উন্নীত করতে পারে।\nলেখক: ড. মোহাম্মদ ছিদ্দিকুর রহমান খান\nLast updated: সেপ্টেম্বর ২৮, ২০২০ - ৮:৩৩ অপরাহ্ণ (+০০:০০)


‘ডাইল কাদের’ আবারো পুলিশের জালে\nআলোকিত প্রতিবেদক ২৮ জুন ২০২১ ৮:৩৫ অপরাহ্ন\n১৪ বছর বয়সেই মাদক ব্যবসায়ে হাতেখড়ি। এরপর বেড়ে ওঠা নগরের বরিশাল কলোনিতে ‘ডন’ ফারুকের ছত্রছায়ায়। কুমিল্লা থেকে চট্টগ্রাম পর্যন্ত বিভিন্ন স্পটে তার মাদক বিক্রির ‘কমিশন এজেন্ট’ আছে। কিন্তু সোমবার (২৮ জুন) শেষ রক্ষা হয়নি। আবারো পুলিশের হাতে ১৫০ বোতল ফেন্সিডিল ও দুই সহযোগীসহ আটক হয় আবদুল কাদের ওরফে ডাইল কাদের।\n১৮ মামলার আসামি ডাইল কাদেরের অপর এক সহযোগী রাজীব দাশ কৌশলে পালিয়ে গেলেও মো. নিশান (৩০) ও মো. শিপন (২৫) এখন কোতোয়ালী থানা পুলিশের কবজায়।\nপুলিশ সূত্রে জানা যায়, গোপন সংবাদের ভিত্তিতে এসআই সুকান্ত চৌধুরী সঙ্গীয় ফোর্স নিয়ে বিশেষ অভিযান পরিচালনা করেন নগরের চামড়ার গুদাম এলাকায়। এক পর্যায়ে গতিবিধি সন্দেহ হওয়ায় পুরাতন ফিশারিঘাট এলাকায় একটি দ্রুতগামী মিনি পিকআপকে দাঁড়ানোর সংকেত দেয় পুলিশ। এ সময় একজন কৌশলে পালিয়ে গেলেও অপর তিনজনকে আটক করে তারা। আটককৃতদের স্বীকারোক্তি অনুসারে গাড়িতে তল্লাশি করে ১৫০ বোতল ফেন্সিডিল পাওয়া যায়।\nএ ফেন্সিডিলের চালান কুমিল্লা থেকে কক্সবাজারের উদ্দেশ্যে যাচ্ছিল বলে জানায় আটককৃতরা।\nএর আগে বহুবার র‌্যাব ও পুলিশের হাতে গ্রেফতার হয় ‘ডাইল কাদের’। প্রতিবার জামিনে বের হয়ে সেই ফেন্ডিডিল ব্যবসায় জড়িয়ে পড়ে। ইয়াবার চাইতে ফেন্সিডিলে বেশি লাভ হওয়ায় সে এ ব্যবস্থা ছাড়েনি। বর্তমানে ২৫০০ টাকায় কিনে ৩৩০০ টাকায় বিক্রি করেন প্রতি বোতল। সেই সঙ্গে নিজস্ব কর্মচারী দিয়ে ‘হোম ডেলিভারি’ দেয় বলেও জিজ্ঞাসাবাদে জানান কাদের।\nকাদেরের নামে নগরের কোতোয়ালী থানায় ১টি, ডবলমুরিংয়ে ১৬টি, কুমিল্লা চৌদ্দগ্রামে ১টিসহ ১৮টি মাদকদ্রব্য আইনের মামলা আছে। এছাড়া তার সহযোগী নিশানের বিরুদ্ধে পাঁচলাইশে বিশেষ ক্ষমতা আইনে ১টি ও কুমিল্লা দাউদকান্দি থানায় ১টি মাদকদ্রব্য আইনে মামলা আছে।\nতাদের বিরুদ্ধে এসআই সুকান্ত চৌধুরী বাদি হয়ে মাদকদ্রব্য আইনের মামলা দায়ের করেছেন।


কিভাবে এসডি কার্ড মাউন্ট বা আনমাউন্ট করবেন | এসডি কার্ড মাউন্ট হবে না ঠিক করুন - ডেটা রিকভারি টিপস\nএসডি কার্ড মাউন্ট করার অর্থ কী? উইন্ডোজ 10 বা অ্যান্ড্রয়েডে এসডি কার্ড মাউন্ট বা আনমাউন্ট করবেন কীভাবে? এসডি কার্ড মাউন্ট হবে না, কিভাবে ঠিক করবেন? এই পোস্টে এই প্রশ্নগুলির উত্তর এবং রাউন্ড আপ করে। বিনামূল্যে এসডি কার্ড ডেটা পুনরুদ্ধারের জন্য, মিনিটুল পাওয়ার ডেটা রিকভারি সহজ এবং বিনামূল্যে।\nমাউন্ট বা আনমাউন্ট এসডি কার্ডের অর্থ কী?\nএসডি কার্ড আকারে উচ্চ-সংকুচিত এবং এতে বড় স্টোরেজ ক্ষমতা রয়েছে, তাই ডেটা সঞ্চয় করতে এসডি কার্ড ফোন, ট্যাবলেট, ক্যামেরা, ক্যামকর্ডার, ড্রোন ইত্যাদিতে ব্যাপকভাবে ব্যবহৃত হয়। সাধারণত আপনি যখন ল্যাপটপ, অ্যান্ড্রয়েড ফোনের মতো কোনও ডিভাইসের মাইক্রো এসডি কার্ড স্লটে প্লাগ করেন তখন এসডি কার্ডটি স্বয়ংক্রিয়ভাবে মাউন্ট হয়। মাউন্ট করার পরে, আপনি এসডি কার্ডে ডেটা অ্যাক্সেস করতে, পড়তে এবং লিখতে পারেন।\nতবে, এসডি কার্ডটি যদি স্বয়ংক্রিয়ভাবে মাউন্ট না হয় এবং এসডি কার্ড প্রদর্শিত হচ্ছে না .োকানোর পরে, আপনি নিজে এসডি কার্ডটি মাউন্ট করার চেষ্টা করতে পারেন এবং আপনার ডিভাইস এবং এসডি কার্ডে কোনও হার্ডওয়্যার সমস্যা আছে কিনা তা পরীক্ষা করতে পারেন।\nউইন্ডোজ 10, অ্যান্ড্রয়েড ইত্যাদিতে কীভাবে এসডি কার্ড মাউন্ট করবেন এবং এসডি কার্ড কীভাবে ঠিক করবেন তার জন্য নীচের কিছুটা সম্ভাব্য সমাধান সহ ত্রুটি মাউন্ট করবেন না। (সম্পর্কিত: এসডি কার্ড কাজ বন্ধ করে দিন )\nটিপ: মিনিটুল পাওয়ার ডেটা রিকভারি - উইন্ডোজ ১০ এর শীর্ষস্থানীয় ডেটা পুনরুদ্ধার সফ্টওয়্যার আপনি এই প্রোগ্রামটি সহজেই মুছে ফেলা বা হারিয়ে যাওয়া ফাইল, ফটো, ভিডিও, এসডি কার্ড, মেমরি কার্ড, উইন্ডোজ কম্পিউটার, ইউএসবি ড্রাইভ, এক্সটারনাল হার্ড ড্রাইভ, এসএসডি এবং আরও অনেক কিছু থেকে সহজেই পুনরুদ্ধার করতে পারেন কয়েকটি ক্লিক। 100% পরিষ্কার এবং নিরাপদ।\nস্থায়ী স্টোরেজ হিসাবে উইন্ডোজ 10 এ এসডি কার্ড কীভাবে মাউন্ট করবেন?\nযদি আপনি ফাইলগুলি সঞ্চয় করতে উইন্ডোজ 10-এ অতিরিক্ত অভ্যন্তরীণ স্টোরেজ হিসাবে এসডি কার্ডটি মাউন্ট করতে চান তবে আপনি কীভাবে নীচে এটি করবেন তা শিখতে পারেন।\nপদক্ষেপ 1. এসডি কার্ড ফর্ম্যাটটিকে এনটিএফএসে রূপান্তর করুন\nউইন্ডোজ3টি পৃথক ফাইল সিস্টেম ফর্ম্যাট সমর্থন করে: এনটিএফএস, এফএটি 32, এক্সএফএটি। এনটিএফএস হ'ল আধুনিকতম ফাইল সিস্টেম এবং উইন্ডোজ তার সিস্টেম ড্রাইভ এবং সর্বাধিক অপসারণযোগ্য ড্রাইভের জন্য এনটিএফএস ব্যবহার করে।\nতবে বেশিরভাগ এসডি কার্ড বা মেমরি কার্ডগুলি সাধারণত FAT16, FAT32, exFAT (32GB এর চেয়ে বড়) এর মতো FAT ফাইল সিস্টেম ব্যবহার করে। আপনি যদি উইন্ডোজ 10-এ অভ্যন্তরীণ স্থায়ী স্টোরেজ হিসাবে এসডি কার্ডটি মাউন্ট করতে চান তবে আপনাকে এর ফর্ম্যাটটি এনটিএফএসে পরিবর্তন করতে হবে যা উইন্ডোজ স্থানীয় পার্টিশন সিস্টেমের মতো।\nটিপ: আপনার এসডি কার্ডের ফর্ম্যাটটি পরীক্ষা করতে, আপনি এটি আপনার কম্পিউটারের সাথে সংযুক্ত করতে পারেন এবং ফাইল এক্সপ্লোরারে যেতে পারেন, এসডি কার্ড ড্রাইভে ডান ক্লিক করুন এবং বৈশিষ্ট্যগুলি চয়ন করুন। এসডি কার্ড বৈশিষ্ট্য উইন্ডোতে, আপনি এর ফাইল সিস্টেম ফর্ম্যাটটি দেখতে পারেন।\nআপনি মিনিটুল পার্টিশন ম্যানেজার ব্যবহার করে বিন্যাস ছাড়াই এসডি কার্ডকে FAT থেকে এনটিএফএসে রূপান্তর করতে পারেন।\nমিনিটুল পার্টিশন ম্যানেজার উইন্ডোজ ব্যবহারকারীদের জন্য একটি শীর্ষ ফ্রি ডিস্ক পার্টিশন ম্যানেজার যা আপনাকে সমস্ত দিক থেকে হার্ড ড্রাইভ পরিচালনা করতে দেয়। আপনি সহজেই ফ্যাটকে এনটিএফএসে সহজেই রূপান্তর করতে এই সরঞ্জামটি ব্যবহার করতে পারেন। এটি আপনাকে সহজেই পার্টিশনগুলি তৈরি / মুছতে / প্রসারিত / পুনরায় আকার / ফর্ম্যাট / মোছা, ডিস্ক ত্রুটিগুলি পরীক্ষা করে ঠিক করতে, হার্ড ড্রাইভের গতি পরীক্ষা করতে, হার্ড ড্রাইভের স্থান বিশ্লেষণ এবং আরও অনেক কিছু করতে দেয়।\nআপনার উইন্ডোজ 10 কম্পিউটারে মিনিটুল পার্টিশন ম্যানেজারটি ডাউনলোড এবং ইনস্টল করুন এবং ডেটা ক্ষতি ছাড়াই কীভাবে এসডি কার্ডটিকে এনটিএফএসে রূপান্তর করতে হবে তা পরীক্ষা করুন।\nপদক্ষেপ 1. আপনার উইন্ডোজ কম্পিউটারে এসডি কার্ডটি সংযুক্ত করতে একটি এসডি কার্ড রিডার ব্যবহার করুন। মিনিটুল পার্টিশন ম্যানেজার চালু করুন।\nপদক্ষেপ 2. আপনার এসডি কার্ডে পার্টিশনটি রাইট-ক্লিক করুন এবং নির্বাচন করুন FAT কে NTFS এ রূপান্তর করুন বিকল্প। ক্লিক শুরু করুন তাত্ক্ষণিকভাবে নতুন উইন্ডোতে বোতাম ডেটা না হারিয়ে FAT কে NTFS এ রূপান্তর করুন ।\nরূপান্তর শেষ হওয়ার পরে, আপনি এখন এসডি কার্ডের বৈশিষ্ট্য উইন্ডোটি এনটিএফএসে আছে কিনা তা যাচাই করতে আবার খুলতে পারেন।\nযদি এসডি কার্ডটি নতুন হয় এবং এটিতে এখনও কোনও ডেটা না থাকে তবে আপনি এসডি কার্ডে ডান ক্লিক করতে পারেন এবং চয়ন করতে পারেন ফর্ম্যাট মেনু তালিকার বিকল্প। এতে এনটিএফএস ফাইল সিস্টেম ফর্ম্যাট নির্বাচন করা চালিয়ে যান এসডি কার্ড ফর্ম্যাট করুন ।\nটিপ: আপনি যদি ম্যাক ব্যবহার করেন তবে পরীক্ষা করতে পারেন: কীভাবে ম্যাকের এসডি কার্ড ফর্ম্যাট করবেন ।\nপদক্ষেপ 2. উইন্ডোজ 10 এ মাউন্ট এসডি কার্ড\nএরপরে আপনি ফাইল এক্সপ্লোরারে সি ড্রাইভ খুলতে পারবেন এবং সি ড্রাইভে একটি নতুন ফোল্ডার তৈরি করতে পারবেন এসডি কার্ড ।\nডেস্কটপে ফিরে যান। টিপুন উইন্ডোজ + এক্স , এবং নির্বাচন করুন ডিস্ক ব্যবস্থাপনা উইন্ডোজ ডিস্ক পরিচালনা উইন্ডো খুলতে।\nএসডি কার্ডে রাইট ক্লিক করুন এবং ক্লিক করুন ড্রাইভের চিঠি এবং পথগুলি পরিবর্তন করুন । ক্লিক অ্যাড বোতাম\nক্লিক ব্রাউজ করুন বোতাম এবং নির্বাচন করুন এসডি কার্ড ফোল্ডারটি আপনি আগে তৈরি করেছেন। এসডি কার্ড ফোল্ডারে এসডি কার্ড মাউন্ট করতে ওকে ক্লিক করুন। তারপরে আপনি উইন্ডোজ 10 এ স্থানীয় ড্রাইভ হিসাবে এসডি কার্ডটি ব্যবহার করতে পারেন।\nকীভাবে এসডি কার্ড আনমাউন্ট করবেন?\nউইন্ডোজ 10-এ এসডি কার্ড আনমাউন্ট করার জন্য, আপনি টাস্কবারে সিস্টেম ট্রেতে এসডি কার্ডে ডান ক্লিক করতে পারেন এবং নিরাপদে এটি বের করার জন্য 'নিরাপদে হার্ডওয়্যার অপসারণ এবং মিডিয়া বের করুন' ক্লিক করতে পারেন। আপনি যদি এসডি কার্ডটি বের করে দিতে না পারেন তবে আপনি উল্লেখ করতে পারেন: এক্সটার্নাল হার্ড ড্রাইভ উইন্ডোজ 10 বের করতে পারবেন না?5টিপস সহ স্থির ।\nএসডি কার্ড লেখা রক্ষিত? উইন্ডোজ 10 এ 8 উপায়ে কীভাবে মাইক্রো এসডি কার্ড স্যামসুং, সানডিস্ক ইত্যাদিতে রাইট সুরক্ষা সরিয়ে ফেলা যায় তা শিখুন।\nএসডি কার্ড ফিক্স করার4টি উপায় মাউন্ট ইস্যু জিতবে না\nযদি এসডি কার্ডটি আপনার উইন্ডোজ 10 কম্পিউটারে মাউন্ট না করে, আপনি এই সমস্যাটি সমাধানের জন্য নীচের সমাধানগুলি চেষ্টা করতে পারেন।\nফিক্স 1. নিশ্চিত করুন যে এসডি কার্ডটি এনটিএফএস ফর্ম্যাটে রয়েছে, যদি না হয় তবে এটি এনটিএফএস ফর্ম্যাটে রূপান্তর করতে উপরের পদ্ধতিটি চেষ্টা করুন try\nফিক্স 2. উইন্ডোজ হার্ডওয়্যার এবং ডিভাইসগুলির সমস্যা সমাধানকারী চালান Run\nআপনি টিপতে পারেন উইন্ডোজ + আর টাইপ msdt.exe -id ডিভাইস ডায়াগনস্টিক কথোপকথন চালান, এবং টিপুন প্রবেশ করুন । আপনার এসডি কার্ড ডিভাইসটি নির্বাচন করার জন্য নির্দেশাবলী অনুসরণ করুন এবং সমস্যা সমাধানকারীটিকে উইন্ডোজ 10 এ ডিভাইস এবং হার্ডওয়্যারগুলির সাথে সমস্যাগুলি সন্ধান করতে এবং ঠিক করতে দিন।\nফিক্স 3. এসডি কার্ড ত্রুটি এবং খারাপ ক্ষেত্রগুলি পরীক্ষা করুন।\nএসডি কার্ডের ত্রুটিগুলি ঠিক করার আরেকটি উপায় হ'ল উইন্ডোজ সিএইচডিডিএসকে ব্যবহার করা। আপনি উইন্ডোজ + আর টিপুন, টাইপ করুন সিএমডি, এবং সিটিআরএল + শিফট + এন্টার টিপুন। খোলার জন্য ইউএসি উইন্ডোতে হ্যাঁ ক্লিক করুন এলিভেটেড কমান্ড প্রম্পট উইন্ডোজ 10 এ। তারপর আপনি টাইপ করতে পারেন chkdsk /f/ r কমান্ড প্রম্পটে এসডি কার্ড ড্রাইভ লেটার সহ। উদাহরণস্বরূপ, যদি আপনার এসডি কার্ড ড্রাইভের চিঠিটি E হয় তবে আপনার chkdsk e: /f/ r কমান্ডটি টাইপ করা উচিত এবং এসডি কার্ডের ত্রুটিগুলি স্থির করতে এবং ঠিক করা শুরু করতে এন্টার টিপুন।\nফিক্স 4. আপডেট এসডি কার্ড রিডার ড্রাইভার।\nদ্য ইউএসবি ডিভাইসটি স্বীকৃত নয় আপনার কম্পিউটারে এটি বেমানান বা পুরানো ড্রাইভারের কারণে হতে পারে।\nআপনি উইন্ডোজ + এক্স টিপতে পারেন, ডিভাইস ম্যানেজার উইন্ডো খুলতে ডিভাইস ম্যানেজার নির্বাচন করুন select ডিস্ক ড্রাইভ বিভাগটি প্রসারিত করুন, এবং ড্রাইভার আপডেট করার জন্য আপডেট ড্রাইভার নির্বাচন করতে টার্গেট এসডি কার্ড ডিভাইসটিতে ডান ক্লিক করুন।\nগুগল ডক্স টি লোড জিতেছে\nএনভিডিয়া সংযোগ করতে অক্ষম to\nআমি ক্রোমে আমার মাউসটি দেখতে পাচ্ছি না\nমাইক্রো এসডি কার্ড অ্যান্ড্রয়েড দূষিত\nঅ্যাভাস্ট ব্যতিক্রম তালিকায় একটি ফোল্ডার কীভাবে যুক্ত করবেন


০৮ ফেব্রুয়ারি ২০২০, ২০:৫৩\nবিজেপির নরেন্দ্র মোদি ও তার ঘৃণা বিদ্বেষ ছড়ানোর তৎপরতা অব্যাহত আছে। মানে, বিতর্কিত সিটিজেনশিপ অ্যামেন্ডমেন্ট অ্যাক্ট (সিএএ) বা সংশোধিত নাগরিক আইন পাস করার পরে এ নিয়ে বিজেপির হিন্দু-মুসলমান বিভক্তি বাড়িয়েই তৎপরতা অব্যাহত রয়েছে। এরই মধ্যে লন্ডনের ‘ইকোনমিস্ট’ ম্যাগাজিন এই ইস্যুতে গত সপ্তাহে এক আর্টিকেল ছেপেছে। শিরোনাম ‘ইকোনমিস্ট এক্সপ্লেস, দ্যা ইরোশন অব সেকুলার ইন্ডিয়া’।\nএমন লেখা অনেক তথ্যসমৃদ্ধ হয় যাতে পাঠক ওই ইস্যুর খুঁটিনাটি ওই লেখা থেকে জেনে নিতে আগ্রহী হয়। ইকোনমিস্টদের এই আর্টিকেলটা তেমনি ধরনের এক লেখা, যেটার শিরোনাম মানে হলো- আমরা ‘ইকোনমিস্ট ব্যাখ্যা করছি ভারতের সেকুলারিজমে ক্ষয় ধরে গিয়েছে’।\nএই আর্টিকেলের লেখক দিল্লিতে বসে লিখেছেন তা নিজেই জানিয়েছেন, এ ধরনের লেখাকে পত্রিকার নিজের অবস্থান, অন্তত কিছু দায়দায়িত্ব নিয়ে লেখা মনে করা হয়ে থাকে।\nএই লেখার সবচেয়ে বিরক্তিকর দিক হলো ‘সেকুলার’ শব্দ ও এর ব্যবহার। সারা ভারতে সেকুলার শব্দের এই বিশেষ আবিষ্কার ও বিরক্তিকর ব্যবহার প্রচলিত আছে সেই ১৯৪৭ সাল থেকে আজ পর্যন্ত। সেটা এখন ‘লন্ডন ইকোনমিস্ট’ পর্যন্ত সওয়ার হয়েছে এটা দেখতে পাওয়াটা বড়ই চমকপ্রদ ও তামাশার নিঃসন্দেহে! ইকোনমিস্ট এখানে ধরে নিয়েছে যে, ভারত একটা সেকুলার রাষ্ট্র, অন্তত সেকুলার রাষ্ট্র ছিল ইকোনমিস্ট এই সার্টিফিকেট এখানে বিতরণ করেছে। কিন্তু ‘সেকুলা’র মানে কী? আর কোনটা সেকুলার কোনটা না, তা চেনার উপায় কী?\nযারা দাবি করবে যে সে সেকুলার অথবা তাদের অমুক রাষ্ট্র সেকুলার তা থেকে সিদ্ধান্ত গ্রহণ করা যেতে পারে যে, তিনি সেকুলারিজম ও রাষ্ট্রবিষয়ক কনসেপ্ট সম্পর্কে আসলে কিছুই জানেন না। যেমন এটা ভারতীয় উপমহাদেশেই কেবল প্রশ্ন উঠতে দেখা যায় যে, ওমুক রাষ্ট্র বা ভারত সেকুলার কি না। ইউরোপে কোন রাষ্ট্র সেকুলার আর কোনটা না- এমন প্রশ্ন উঠতে দেখা যায় না। এমনকি আমেরিকা কি সেকুলার রাষ্ট্র? এই প্রশ্ন করতে দেখা যায় না কেন? কোনো রাষ্ট্রের সেকুলার হওয়া জরুরি কেন? এর জবাব কী তারা জানেন? অথবা আরো গোড়ার প্রশ্ন- কোনো রাষ্ট্র সেকুলার কিনা তা বুঝার উপায় কী?\nইকোনমিস্টের এই লেখায় কোথাও ব্যাখ্যা করা হয়নি যে, কী অর্থে ভারতে ‘সেকুলারিজম আছে বা ছিল’। এটা বলতেই বা আসলে কী বুঝান হয়েছে? তবুও ওই লেখায় লেখকের দাবি হলো- ‘১৯৮০ এর দশক পর্যন্ত ভারতে সেকুলার ভিশন বজায় ছিল এবং তা চ্যালেঞ্জের মুখোমুখি হয় নাই।’ অর্থাৎ এখানে দেখা যাচ্ছে, সেকুলার শব্দের পাশে একটা ‘ভিশন’ শব্দ লাগানো হয়েছে; মানে সেকুলার জিনিসটা নেহায়েতই একটা ‘দৃষ্টিভঙ্গির’ ব্যাপার যেন। এমনিতে অবশ্য ভারতের মধ্যবিত্ত জনগোষ্ঠীর মধ্যে প্রচলিত ‘ভারত সেকুলার কি না’ এই গর্ব বা তর্কের মীমাংসা করার পদ্ধতিটা খুব সহজ। ভারতে একজন মুসলমানকে প্রেসিডেন্ট বানানো হলে এটাই তাদের কাছে সেখানে প্রমাণ-চিহ্ন হিসেবে গৃহীত হয়ে যায় যে, ভারত সেকুলার। অথচ ইস্যুটা অমন লোক দেখানোর নয়। রাষ্ট্র ধারণা বিষয়ে যারা সিরিয়াস তাদের কাছে এসব আমলযোগ্য কথা হতে পারে না।\nএ ছাড়া ওই আর্টিকেলের শুরুতে বলা হয়েছে, ভারতের যারা মেইনস্ট্রিম রাজনীতিতে ছিল (মানে কংগ্রেসকে কল্পনা করা হয়েছে) এরা নাকি ‘সেকুলারিজমের স্বপ্ন’ ও ‘ইনক্লুসিভ রিপাবলিক’-এর স্বপ্ন দেখতেন। কিন্তু সরি, লেখক মহাশয়! আপনার এই কথা বাস্তবের সাথে মেলে না। ফলে, এটা অগ্রহণযোগ্য দাবি। কারণ ‘ইনক্লুসিভ’ শব্দ ব্যবহার করে রাষ্ট্রবিষয়ক কোনো ধারণা প্রকাশ করা আমেরিকানদের চালু করা শব্দ। এ ছাড়া কোল্ড ওয়ার যুগের আগে আমাদের এদিকে এই শব্দ দেখা যায়নি। বিশেষ করে গ্লোবালি ইসলামী রাজনীতিতে একালে তা বাধ্যতামূলক আমলযোগ্য ইস্যু হয়ে পড়ার পর এটা আমেরিকানদের সবচেয়ে ইতিবাচক অবস্থান প্রকাশের এক ভাষা হয়ে ওঠে। ইসলামী রাজনীতিতে কোনো রাষ্ট্র বা শাসন ধারণার বিপরীতে আমেরিকার আপত্তি তারা এভাবেই প্রকাশ করে থাকে।\nকংগ্রেস কখনই ‘ইনক্লুসিভ রিপাবলিক’ বলে কোনো ধারণা ব্যবহার করে নাই। এমনকি ১৯৪৯ সালে ভারতের কনস্টিটিউশন রচনার সময় ছাড়া ‘রিপাবলিক’ শব্দটাই ব্যবহার করা হয়নি। আর শব্দটার ব্যবহার কংগ্রেস যদি বুঝেই থাকত, তবে পাকিস্তান আলাদা হওয়ার দিকে গিয়েছিল কী করে? তাহলে নেহরুর ‘অখণ্ড ভারত’ দখলের ও পাওয়ার আকাঙ্ক্ষা ষোলোআনা ছিল, তার কী হবে? আমরা তো এখনো সহজেই এর প্রমাণ পাই। মনে রাখতে হবে, অখণ্ড ভারত পাওয়ার আকাঙ্ক্ষা আর সবাইকে নিয়ে ‘ইনক্লুসিভ’ ভারত রাষ্ট্র গড়া- এ দুটো শুনতে কাছাকাছি মনে হয় হয়তো। কিন্তু এ দুটো- একই বলে চালিয়ে দিতে চাইলেও, এরা একেবারেই ভিন্ন বিষয়। আসলে একটা হলো, স্রেফ ভূখণ্ডের লোভ। আর একটা হলো সবাইকে একই ও সমান নাগরিক মানুষ হিসেবে একত্রে এক রাষ্ট্রে অন্তর্ভুক্ত করে গড়ে তুলতে চাওয়া।\nওদিকে, গান্ধী ‘নাগরিক’ শব্দ ব্যবহারে অভ্যস্ত ছিলেন; এর প্রমাণ দেখা যায় না। সারাজীবন তিনি হিন্দু আর মুসলমান- এভাবে আওড়ায়ে গেছেন। আসলে মূলত তিনি ‘হিন্দু-মুসলমান এক করতে হবে’ এই হাল্কা ভাষ্য আউড়িয়ে গেছেন। একটা রাষ্ট্র গড়তে চাইলে দুটো আলাদা ধর্ম হিন্দু-মুসলমান, এদের এক করতে হবে কেন? এর চেয়েও বড় কথা- দুটো আলাদা ধর্মকে এক করা কি আদৌ সম্ভব, না এর দরকার আছে?\nদুনিয়াতে ‘আধুনিক রিপাবলিক’ রাষ্ট্রধারণা আসা ও গড়ার চিন্তা এসেছে কবে থেকে? জবাবে সবাই মেনে থাকে যে, এটা মোটাদাগে ১৬৫০ সালের পর থেকে। একটা ভুল ধারণাও এখানে আছে যা অনেকে ধারণ করে থাকতে পারে। ১৬৫০ সালের পর থেকে এ পর্যন্ত জন্ম নেয়া সব রাষ্ট্র একই ধরনের রিপাবলিক বা গণপ্রজাতন্ত্রী, রাষ্ট্রধারণা কিন্তু তা নয়। মূলত দ্বিতীয় বিশ্বযুদ্ধের আগের আর পরের ধারণা আলাদা। এই যুদ্ধ সব বদলে দিয়েছিল। ফারাকটা হলো, ইউরোপের প্রায় সব রাষ্ট্রই দ্বিতীয় বিশ্বযুদ্ধের আগে ছিল ‘নেশন-স্টেট’ বা জাতিভিত্তিক রাষ্ট্র। আর পরে এগুলো সবই হয়েছে অধিকারভিত্তিক ‘রিপাবলিক রাষ্ট্র’। এর সবচেয়ে ভালো প্রমাণ হলো, ১৯৫৩ সালে ইউরোপের ৪৭ রাষ্ট্রের ‘কাউন্সিল অব ইউরোপ’ গঠনকে লক্ষ করা। এর উদ্দেশ্য ছিল এক হিউম্যান রাইটস কনভেনশন ডাকা (নাম ছিল ইউরোপীয় কনভেনশন অন হিউম্যান রাইটস)। যাতে ওই কনভেনশন শেষে একমত হওয়া ও প্রতিশ্রুতি ব্যক্ত করা, এরপর তা রক্ষা করতে গিয়ে নিজ নিজ রাষ্ট্রগুলোকে জাতিরাষ্ট্র থেকে হিউম্যান রাইটসভিত্তিক রিপাবলিক রাষ্ট্র আকারে ভিত্তি বদলে নেয়া যায়।\nঅতএব যে ইউরোপের কথা আমরা শুনি জানি, যার এক নমুনা হলো সেকালের কলোনি-মালিক ব্রিটিশ রাষ্ট্র; এটা আসলে সেকালে ছিল এক জাতিরাষ্ট্র বা নেশন স্টেট; মানে অধিকারভিত্তিক রাষ্ট্র নয়। আর তাই যে জ্ঞান-বুদ্ধি নিয়ে সেকালের রেনেসাঁ-চিন্তা ব্রিটিশের হাত ধরে ভারতবর্ষে এসেছিল সেই রেনেসাঁ ছিল মূলত একটা জাতিরাষ্ট্র গড়ার স্বপ্ন ও ধারণা। কমিউনিস্ট সার্টিফিকেট অনুসারে যাকে ‘ভারতীয় রেনেসাঁর আদিগুরু’ মানা হয়- সেই রামমোহনের সক্রিয়তার কাল (১৮১৫) থেকে পরিশেষে ১৯৪৭ সালের আশপাশের সময়কালের নেহরু-গান্ধীর রাষ্ট্র ধারণা পর্যন্ত তো বটেই, এমনকি এখনো সেই রাষ্ট্রধারণাটা মূলত একটা জাতিরাষ্ট্রের ধারণা। ১৯৪৭ সালে ‘গণপ্রজাতন্ত্রী ভারত’ আসলে এক নেশন-স্টেট হিসেবেই জন্ম নিয়েছিল। কিন্তু তাতে কী সমস্যা?\nরাষ্ট্র বলতে এক ‘জাতিরাষ্ট্রে’র স্বপ্ন-কল্পনা থাকলে গঠনকারীদের প্রধান বিবেচ্য বিষয় হয়, কাকে তারা ‘জাতি’ হিসেবে নেবে? যেমন রামমোহন ব্রিটিশ জাতিরাষ্ট্র দেখে এক ভারতীয় জাতিরাষ্ট্রের স্বপ্ন দেখতে শুরু করেছিলেন। কিন্তু খেয়াল করতে হবে তার এই জাতি ধারণাটা আসলে (এথনিক অর্থে) ধর্মীয়-জাতি ধারণা। যেমন এই বিচারে ব্রিটিশরা হলো, অ্যাঙলো-ক্যাথলিক খ্রিশ্চান, আর এই ধর্মের ভিত্তিতে তারা এক ব্রিটিশ জাতি। আর এখান থেকেই রামমোহন একক ধর্মের ভিত্তিতে এক ভারতীয় জাতির কল্পনা করেছিলেন। কিন্তু এতে হিন্দুধর্ম তার ‘ওই’ প্রয়োজন মেটাতে পারবে, তা তিনি মনে করেননি। কারণ এই হিন্দুধর্ম অসংখ্য জাতে বিভক্ত। এ ছাড়া ভারতে আরো ধর্মও আছে। এ ছাড়া তিনি কোনো একটা একেশ্বরবাদী ধর্ম হলে তা এ ক্ষেত্রে সবচেয়ে উপযুক্ত হবে বলে মনে করতেন। এসব চিন্তা থেকেই ১৮১৫ সালে তিনি ‘ব্রাহ্মধর্মের’ প্রচলন করেছিলেন।\nকিন্তু এই ধর্ম-প্রকল্প বাস্তবায়ন রামমোহন বা তার অনুসারীরা কেউ করতে পারেননি। ১৮৩৩ সালে তার মৃত্যু হয়। আর ১৮৭২ সালের দিকেই, খোদ ব্রাহ্মধর্মই দু’ভাগ হয়ে যায়। এটা উদ্যোক্তাদের কাছে অবাস্তব প্রকল্প মনে হতে থাকে আর ততই বিবেকানন্দ-অরবিন্দ-বঙ্কিমচন্দ্রসহ সবার কাছেই হিন্দুধর্মভিত্তিক ভারতীয় জাতিরাষ্ট্র ধারণা একমাত্র বাস্তবতা বলে নিরুপায় ‘সাফাই’ উঠতে থাকে। কংগ্রেসের জন্মের (১৮৮৫) পর থেকে হিন্দুধর্মভিত্তিক ভারতীয় জাতিরাষ্ট্র ধারণা- এটাই মোটামুটি নিশ্চিত হয়ে যায়। আফ্রিকা থেকে দেশে ফিরে গান্ধী কংগ্রেসের হাল ধরেন ১৯১৪-১৫ সালের দিকে। তখন থেকেই এবং মূলত ১৯২৩ সালের ‘লক্ষৌ প্যাক্ট’-এর ঐক্য ফেল করার পর থেকে হিন্দুধর্মভিত্তিক ভারতীয় জাতিরাষ্ট্র ধারণা একেবারে নির্দিষ্ট হয়ে যায়। তবে গান্ধীর কৌশলে, এটা হিন্দুধর্মভিত্তিক বা এটা আসলে হিন্দু জাতীয়তাবাদ, সে কথা আবছা করে রাখা হয় বা বিপদে পড়লে হিন্দু শব্দটা ঠিক ধর্ম নয়, সভ্যতা বলে বুঝতে হবে বলে দাবি করার চাতুরী তারা করে গেছেন।\nআসলে জাতিরাষ্ট্র বুঝের সবচেয়ে বড় সমস্যা হলো, এখানে ‘জাতি’ মানেই কোনো একটা আইডেনটিটি মানে, ভাষা ধর্ম বা অন্য কোনো পরিচয়কে ভিত্তি ধরে আগাতেই হয়। আর এতেই অন্যান্য ধর্ম অথবা অন্য আইডেনটিটিগুলোও কেন জাতির ভিত্তি হিসেবে নেয়া হবে না, সে প্রশ্ন ওঠে। কিন্তু সবচেয়ে অমীমাংসিত দ্বন্দ্ব খাড়া হয় যে একটা না একটা নাগরিক-অসাম্য নিয়মিত তৈরি হতে থাকে।\nঅধিকারভিত্তিক রাষ্ট্রে এই প্রশ্নগুলো মীমাংসিত। তবে বাস্তবায়ন করাটা মূল কাজ যে, ধর্ম বা যেকোনো পরিচয় নির্বিশেষে বৈষম্যহীন নাগরিক অধিকার প্রতিষ্ঠা করা হয়েছে।\nমূল বিষয় হলো গান্ধী-নেহরুর হিন্দুধর্মভিত্তিক ভারতীয় জাতিরাষ্ট্র ধারণা আঁকড়ে থাকাতে তারা জিন্নাহ বা মুসলিম লীগের বা কোনো মুসলমানের প্রশ্নের সন্তোষজনক জবাব তৈরি করতে পারেননি। পরিণতিতে আলাদা রাষ্ট্র পাকিস্তানের দাবি বড় হয়ে শেষে তারা আলাদা হয়ে যায়; যদিও অনেক মুসলমান দেশত্যাগ করলে নিজের বৈষয়িক অবস্থা অনিশ্চিত হয়ে পড়ার ভয়ে আপসে ভারতেই থেকে যান।\nএর সার কথাটা হলো, হিন্দুধর্মভিত্তিক ভারতীয় জাতিরাষ্ট্র ধারণার কারণে ভারতের সব প্রধান দলই কমবেশি ‘হিন্দুত্ব’- এই জাতিবাদের অনুসারী থেকে যায়। এর মধ্যে সেকালের আরএসএস কে (একালের বিজেপি) বলা যায় ‘চরম’ হিন্দুত্ববাদের দল। এ কারণে বিজেপির চোখে ‘নাগরিক’ বলে কোনো ধারণা নেই, মুসলমান বা অন্য নাগরিকের নাগরিক অধিকার রক্ষার কোনো দায় অনুভব করে না বিজেপি। তাদের কোনো দলিলেও এর স্বীকৃতি নেই।\nতাহলে কংগ্রেসের কি আছে? না তাও নেই। কারণ ভারত মূলত ‘জাতিরাষ্ট্র’ ধারণার দল দিয়েই গঠিত; ‘নাগরিক অধিকারভিত্তিক রাষ্ট্র’ ধারণা ও বোধের দল দিয়ে নয়, সে দল কমিউনিস্ট হোক কি বিজেপি!\nউনিশ শ’ আশির দশকের শেষের দিক থেকে ভারতে কংগ্রেস দলের প্রভাব ও আধিপত্যের পতন শুরু হয়ে যায়। আর এটা লক্ষ্য করেই ইকোনমিস্টের লেখক দাবি করছেন সেকুলারিজমের ক্ষয় তখন থেকে। তিনি ‘কংগ্রেস’ শব্দের জায়গায় ‘সেকুলারিজম’ বসিয়ে কাজ সেরেছেন যেন এর আগে ভারত বিরাট সেকুলার ছিল। এর আগে যেন বছর বছর দাঙ্গা হয়নি। কাশ্মিরে নির্বাচনে ভোটে কারচুপি করে ভোটের রাজনীতিকে নির্বাসনে পাঠানো আর রাজনীতিতে সশস্ত্রতার আমদানি কি ১৯৮৭ সালে কংগ্রেস আমলে হয়নি? একা বিজেপি সব দোষের ভাগী এ কথা ভিত্তিহীন। রাহুল গান্ধী কি একালে ‘সফট হিন্দুত্ববাদের’ রাজনীতি করছেন না?\nচিনতে হয় কী করে, রাষ্ট্র সেকুলার কিনা? রাষ্ট্র সম্পর্কে ধারণা ও বোধের অভাব আর সুবিধাবাদী রাজনীতির কারণে সেকুলারিজম সম্পর্কে সব অদ্ভুত ধারণা আমরা দেখতে পাই। সেটা মুসলমান রাষ্ট্রপতি দেখানো মানে, তা সেকুলারের লক্ষণ পর্যন্ত। এমনকি এটা কনস্টিটিউশনে ওই রাষ্ট্র সেকুলার বলে ঘোষণা দেয়া আছে কিনা অথবা রাষ্ট্রের মূলনীতির একটা সেকুলারিজম কিনা, ইত্যাদি দেখিয়ে যারা দাবি করে, আমার বা অমুকের রাষ্ট্রটা সেকুলার তারা রাষ্ট্র বা সেকুলারিজমের কিছুই বুঝে, না। তাদের একটাই উদ্দেশ্য, ধর্মীয় সংখালঘুদের ভোট যেকোনো উপায়ে হাসিল করা।\nরাষ্ট্র ক্ষমতাসীনদের কোনো অঙ্গ সংগঠনের প্রতি আইন ভঙ্গ করে হলেও ছাড় দিচ্ছে, বাড়তি সুবিধা দিচ্ছে- এগুলো যথেষ্ট প্রমাণ যে, এই রাষ্ট্র সেকুলার নয়। ‘অ-সেকুলারিজম’ কথার মূল অর্থ হলো নাগরিক বৈষম্য। রাষ্ট্র ছাত্রলীগের মতো সংগঠনকে বাড়তি সুবিধা দিচ্ছে এটাই বৈষম্য করা। ধর্মের কারণেসহ যেকোনো কারণে নাগরিকের মধ্যে বৈষম্য করা, বৈষম্যের চোখে দেখা ও আচরণ করা এটাই মূলত সেকুলার নীতি ভঙ্গ করা। কেবল ধর্মীয় বৈষম্য নয়, বরং যেকোনো নাগরিক বৈষম্যই সেকুলার নীতি ভঙ্গ করা। সে কারণে আমাদের রাষ্ট্র সেকুলার, এটা কনস্টিটিউশনে লিখে রাখলে সেকুলারিজম কায়েম হবে না। রাষ্ট্রের চোখে দেশের সবার পরিচয় যাই থাক, মূল বিষয় হবে তাকে কমন নাগরিক পরিচয়ে আমল করা হচ্ছে কি না, সে সমান অধিকারের নাগরিক বলে মানা হচ্ছে কি না, কোন ধরনের বৈষম্যের শিকার সে হচ্ছে কি না, ন্যায়বিচার পাচ্ছে কি না ইত্যাদি। এগুলোর সদুত্তর হলো সেকুলার রাষ্ট্রের চিহ্ন। নাগরিক সাম্যের ব্যত্যয় ঘটলেই মানে, অধিকারে বৈষম্য ঘটলেই আসলে সেটা সেকুলারিজম ভঙ্গ করা।\nআর অধিকারভিত্তিক রাষ্ট্র না হলে নাগরিক সাম্য বজায় থাকা বা বৈষম্যহীনতা রক্ষা করা আশা করা যায় না।\nজন্ম থেকেই ভারত হিন্দুজাতিভিত্তিক রাষ্ট্র। তাই ভারতের নাগরিক জীবনে নাগরিক সাম্য বা বৈষম্যহীনতা বজায় থাকার দাবি বা এই বোধ সরব বা সক্রিয় নয়। একই কারণে তাই সুপ্রিম কোর্ট বা নির্বাচন কমিশনের ওপর নাগরিকের দাবি বা চাপ তেমন নেই। জেলা শহরভিত্তিক মফস্বলে বিজেপি বা এর অঙ্গ সংগঠনের নেতারা মুসলমান বলে কোনো মানুষকে ধরে নির্যাতন করছে, তাকে শুইয়ে বুকের ওপর লাফ দিয়ে উঠছে। অথচ গোল হয়ে চার পাশে মানুষ নির্বিকারভাবে এই নির্যাতন উপভোগ করছে। কোনো প্রতিক্রিয়া নেই তাদের। এর মানে নির্যাতিতকে কেউ তারই মতো সমান অধিকারের নাগরিক মনে করছে না। গত নির্বাচনে নির্বাচনী আইন ভঙ্গের কারণে একমাত্র মোদির বিরুদ্ধেই নির্বাচন কমিশন কোনো শাস্তি বা রায় দেয়নি। কেন? বিজেপি দলের ম্যানিফেস্টোতে নাগরিক অধিকার প্রসঙ্গে কোনো বক্তব্য নেই কেন? নির্বাচন কমিশন কোনো আপত্তি তুলেনি কেন? আবার এদের মুসলমানবিদ্বেষী বক্তব্য দেয়ার উৎস হিসেবে দলের দলিল তালাশ করে দেখেছে; কখনো কোনো প্রশ্ন তুলেছে মনে হয় না। অথচ এগুলো সবই নাগরিক অসাম্যের মামলা। মানে সেকুলারিজমের ভঙ্গের মামলা। অথচ ধারণা দিয়ে রাখা হয়েছে সেকুলারিজম শব্দের আড়ালে ইসলামবিদ্বেষ করা ও উল্টা বৈষম্য করা বৈধ।


শিশুকাল থেকেই পরিবেশের বন্ধু হিসেবে গড়ে ওঠা জরুরি\nPublished : Monday, 29 May, 2017 at 7:45 PM, Update: 29.05.2017 7:49:35 PM, Count : 376\nমো. আলতাফ হোসেন : টেকসই উন্নয়নের লক্ষ্যে যদি শিশুকাল হতেই প্রকৃতির পরিবেশ গড়ে উঠতে পারে শিশুরা তাহলে এ পৃথিবী হবে বাসযোগ্য পরিবেশ হবে সুন্দর সুস্থ ও সুন্দর জীবনযাপনের জন্য পরিবেশ রক্ষা করতে হবে। পরিবেশের ভারসাম্য বজায় রেখেই টেকসই উন্নয়ন লক্ষ্যমাত্রা অর্জন করতে হবে। সে লক্ষ্যে উন্নয়ন কর্মকাণ্ড পরিচালনা করা দরকার বলেন তথ্যমন্ত্রী হাসানুল হক ইনু। তিনি বলেন, এজন্য শিশুদের পরিবেশ সচেতন করে গড়ে তুলতে স্কুল পাঠ্যসূচিতে পরিবেশ সম্পর্কিত বিষয় অন্তর্ভুক্ত করতে হবে\nপরিবেশ নিয়েই আমাদের জীবন। আমরা যে পরিবেশেই থাকি না কেন সেই পরিবেশ দ্বারাই আমরা প্রভাবিত ও গঠিত। তাই প্রকৃতির সঙ্গেই মানুষের জীবন ওতপ্রোতভাবে জড়িত। প্রাকৃতিক পরিবেশের নিয়ম নিয়ন্ত্রিত গতি দ্বারা জীবন প্রবাহমান। প্রাকৃতিক সম্পদের অপূর্ব সমাহার আর তার ব্যবহার দ্বারা জীবনকে আমরা করে তুলি আনন্দময়। প্রকৃতির সক্রিয়তা ও সজীবতা জীবনে এনে দেয় অফুরন্ত অভিজ্ঞতা। আমরা প্রকৃতির কাছ থেকেই শিখি আর প্রকৃতির পরিবেশেই গড়ে উঠি। আর এ প্রকৃতির পরিবেশ গড়ে উঠা যদি হয় শিশুকাল হতেই তাহলে তো টেকসই হবে পরিবেশ আর বাসযোগ্য হবে পৃথিবী আর পরিবেশের ভারসাম্য বজায় রেখে টেকসই উন্নয়নের লক্ষ্যে যদি শিশুকাল হতেই প্রকৃতির পরিবেশ গড়ে উঠতে পারে শিশুরা তাহলে এ পৃথিবী হবে বাসযোগ্য পরিবেশ হবে সুন্দর সুস্থ ও সুন্দর জীবনযাপনের জন্য পরিবেশ রক্ষা করতে হবে। পরিবেশের ভারসাম্য বজায় রেখেই টেকসই উন্নয়ন লক্ষ্যমাত্রা অর্জন করতে হবে। সে লক্ষ্যে উন্নয়ন কর্মকাণ্ড পরিচালনা করা দরকার বলেন তথ্যমন্ত্রী হাসানুল হক ইনু। তিনি বলেন, এজন্য শিশুদের পরিবেশ সচেতন করে গড়ে তুলতে স্কুল পাঠ্যসূচিতে পরিবেশ সম্পর্কিত বিষয় অন্তর্ভুক্ত করতে হবে। হাসানুল হক ইনু ১৯ মে শুক্রবার সকালে রাজধানীর কাকরাইলস্থ চলচিত্র ও প্রকাশনা অধিদফতর (ডিএফপি) নবারুন পরিবেশ সম্মেলনে প্রধান অথিতির বক্তৃতায় এসব কথা বলেন, ‘প্রকৃতির বন্ধনে প্রাণের স্পন্দনে-এ প্রতিপাদ্যকে সামনে রেখে চলচ্চিত্র ও প্রকাশনা অধিদপ্তর তাদের নিয়মিত মাসিক পত্রিকা নবারুনের খুদে লেখক ও আঁকিয়েদের নিয়ে এ সম্মেলনের আয়োজন করে। সম্মেলনে অন্তরঙ্গ আলাপকালে পরিবেশ শিক্ষা নিয়ে ছন্দোবদ্ধ শ্লোগান দেন। শত শিশু কিশোর-এ সময় মন্ত্রীর সঙ্গে কণ্ঠ মিলিয়ে বলে। ‘ভালো করে লেখাপড়া শিখবো, পশুপাখি গাছপালাকে মায়া করব, ঘরবাড়ি ঠিকঠাক রাখব। শিশু-কিশোরদের জন্য সরকারিভাবে প্রকাশিত পত্রিকা নবায়ন-ভিত্তিক ও সম্মেলনে অংশ নিয়ে শিশু-কিশোররা পরিবেশ রক্ষার বিষয়ে নতুনভাবে উজ্জীবিত হয়। প্রাকৃতিক পরিবেশের অন্যতম সৌন্দর্য তার বনরাজি ও বৃক্ষরাশি সবুজ গাছ আর তরুলতা শুধুু আমরা কেটেই ক্ষান্ত হচ্ছি না জ্বলন্ত আগুনে পুড়ে বানাচ্ছি ইট।\nতামাক চুল্লি আর ইটের ভাটার ভাসমান কালো বিষাক্ত ধোঁয়া আকাশে গ্যাস একেবারে ফুসফুসের ভেতরে। প্রকৃতির সম্পদের উপকারের প্রতিদানে অপকার করি। বৃক্ষ যেখানে আমাদের পরম আত্মীয় পরম বন্ধু, সেখানে আমরা হয়ে যাই গাছের প্রতি ভালবাসাহীন। শুধু তাই নয়, নদী নালা, খাল-বিল, হাওর-বাঁওড়, খানা-খন্দ, জলাভূমি ভরাট করে, অপরিকল্পিতভাবে ভূগর্ভস্থ পানি উত্তোলন করে,অপরিমিত সার ও কীটনাশক ব্যবহার করে পরিবেশের ক্ষতি করছি। ডিমওয়ালা মাছ ও গুঁড়ো মাছ ধরে,আমরা যে, আমাদের জীবিকাই ধ্বংস করে চলছি, তার খরব বা কে রাখে? আমাদের দেশের সম্পদ আমরা যথাযথ সংরক্ষণ ও সদ্ব্যবহার করি না বলেই আমাদের চরম দারিদ্র্যের শিকার হতে হচ্ছে। প্রাকৃতিক সম্পদ ও পরিবেশের আমরা যতো যত্ন নেবো সংরক্ষণ করব সদ্ব্যবহার করব ততোই উন্নয়নের ও অগ্রগতির দিকে এগিয়ে যাবে। আমরা যেন প্রাকৃতিক সম্পদকে সদ্ব্যবহার করি, মানবকল্যাণে ব্রতী হই, প্রাকৃতিক সম্পদকে যেন দেশ ও জাতির বন্ধুরূপে কাছে টেনে নেই, পরম যত্নে লালন করি। যারা বন, প্রকৃতি ও পরিবেশ ধ্বংস করে চলেছে তাদের শুভ বুদ্ধির উদয় হোক, তাদেরকেও যেন আমরা সচেতন করে তুলতে পারি, না পারলেও যেনো প্রতিরোধ করতে পারি। বৈচিত্র্যময় প্রাকৃতিক সৌন্দর্যের উপাদান দ্বারা আবৃত বাংলাদেশ। প্রাকৃতিক পরিবেশেই আমাদের দেশকে করে তুলেছে আরো মহনীয় লাবন্যময় ও ঐশ্বর্যপূর্ণ স্বর্গপুরী। সোনার মাটিতে সোনা ফলে, নাদীমাতৃক এই দেশে। পরিবেশ নিয়েই আমাদের জীবন। প্রধান মন্ত্রী-শেখ হাসিনা বলেন, পৃথিবীতে এখন সাতশ কোটি মানুষের বাস। সীমিত সম্পদ ব্যবহার করেই পৃথিবীবাসী তাদের প্রয়োজন কৃষি ও শিল্পের। শিল্পের উন্নয়ন করে যাচ্ছে। নতুন নতুন প্রযুক্তি ও কলাকৌশল উদ্ভাবন করছে জনসংখ্যার আধিক্য, প্রকৃতি ও প্রযুক্তির সংঘাতে ঝুঁকিসংকুল হয়ে উঠেছে পরিবেশ ও প্রতিবেশ। পরিবেশের সঙ্গে প্রাণের সম্পর্ক আত্মিক বৈশ্বিক জলবায়ু পরিবর্তনের মতো ঘটমান দুর্যোগকে সামনে রেখে সময় এসেছে সে সম্পর্কের শেকড়ে ফেরত যাওয়ার। স্বাধীনতাত্তোরকালে বাংলাদেশ আর্থ-সামাজিক উন্নয়নের ব্যাপক অগ্রগতি সাধন করেছে। বর্তমানে বাংলাদেশের অর্থনৈতিক প্রবৃদ্ধি দুয়ার খুলে দেয় ১৯৯০ পরবর্তী সময়ের গণতন্ত্রের প্রত্যাবর্তন বাংলাদেশে। এরপর থেকে ন্যূনতম প্রবৃদ্ধি বাংলাদেশের কম হয়নি। বাংলাদেশের সামগ্রিক অগ্রগতাির হার ধারবাহিকভাবে ৬ দশমিক শতাংশ থেকে ৭ দশমিক ০৩ শতাংশে উন্নীত হয়েছে। আগামী ৫ বছরে এই প্রবৃদ্ধি দুই অঙ্কের ঘরে যাবে। খাদ্য উত্পাদন বেড়েছে। বেড়েছে শিক্ষার হার। দরিদ্র জন গোষ্ঠীর অনেকেই দরিদ্রসীমা অতিক্রম করেছে। অর্থনৈতিক প্রবৃদ্ধির সঙ্গে পরিবেশেগত সমস্যাও বাড়ছে আনুপাতিক হারে। দেশে বায়ু দূষণ, পানি দূষণ, মাটি দূষণ, শব্দ দূষণ ও বর্জ্য ব্যবস্থাপনা এখন বিশাল চ্যালেঞ্জ হয়ে দাঁড়িয়েছে। সর্বস্তরের মানুষকে এগিয়ে আসতে হবে। শিশুদের যদি ছোটবেলা থেকে দেশের পরিবেশ ইস্যুর সঙ্গে পরিচয় করিয়ে দেয়া যায় এবং হাতে কলমে শিক্ষা দিয়ে পরিবেশ সংবেদনশীল করে তোলা যায় তাহলে তারা ভবিষ্যতে দেশেকে সুন্দর করে গড়ে তুলতে পারবে। দেশে পরিবেশ সংবেদনশীল প্রজন্ম সৃষ্টির প্রত্যয় নিয়ে ঢাকা, চট্টগ্রাম ও মানিকগঞ্জসহ দেশের বিভিন্ন স্কুলে গ্রীনক্লাব প্রতিষ্ঠা করা হয়েছে। দেশের সমস্ত স্কুলে গ্রীনক্লাব প্রতিষ্ঠা করা সম্ভব হলে একটি পরিবেশ সংবেদনশীল জাতি গড়ে তোলা সম্ভব হবে যেখানে ভবিষ্যত্ প্রজন্ম নিজেরাই নিজেদের পরিবেশকে জেনে গড়ে তুলতে সক্ষম হবে। স্কুল পর্যায়ে গ্রীনক্লাব কার্যক্রম পরিচালনায় বিশেষভাবে সাহায্য ভূমিকা পালন করবে গ্রীনক্লাব সদস্যদের জন্য।


অতিরিক্ত যত্নের নামে যে ৬টি ব্যাপার নষ্ট করছে আপনার ত্বক! – Bangla Health Tips\nঅতিরিক্ত যত্নের নামে যে ৬টি ব্যাপার নষ্ট করছে আপনার ত্বক!\nত্বকের যত্ন নেবার প্রথা চলে আসছে যুগ যুগ ধরে। আপনি নারী হন বা পুরুষ, দিনে একবার নিশ্চয়ই আয়নার দিকে তাকানো হয় আপনার? আর আয়নাতে যদি দেখেন আপনার ত্বক রুক্ষ, শুষ্ক এবং দাগযুক্ত তবে মন খারাপ হবে বই কি? আর তাই ত্বকের যত্ন নিতে আমরা বিভিন্ন পণ্য ব্যবহার করে থাকি। প্রাচীনকালের হলুদ, লেবু, নিমপাতা, মুলতানি মাটি আর ফুলের নির্যাসের স্থান দখল করে নিয়েছে আধুনিক বিভিন্ন ব্র্যান্ড প্রোডাক্ট। ফেয়ারনেস ক্রিম থেকে শুরু করে বিভিন্ন রকমের মেকআপ পণ্য ছাড়া আমাদের সৌন্দর্য অপূর্ণ থেকে যায় বলে মনে করি আমরা! কিন্তু কখনো কি ভেবেছেন, এসব পণ্য ব্যবহারে আপনার ত্বক যে আরও খারাপ হয়ে যাবার সম্ভাবনা রয়েছে?\nসঠিক পণ্য ব্যবহার করছেন তো?\nসৌন্দর্যচর্চায় শ্রেষ্ঠ পণ্য তৈরি করার দাবি করে থাকে অনেক নামীদামী ব্র্যান্ড আর আমরাও অন্ধের মতো এসব চটকদার লেবেল দেখেই তা কিনে ফেলি। অনেকে আবার কোনও একটি বিশেষ ব্র্যান্ড থেকে সবরকম পণ্য কিনে থাকেন। কিন্তু এগুলো কেনার আগে আমাদের চিন্তা করা উচিৎ এগুলো কিভাবে আমাদের ত্বকের ওপর প্রভাব ফেলতে পারে। আমাদের ত্বকের সাথে মানানসই এমন পণ্যই ব্যবহার করা উচিৎ সেটা যেই ব্র্যান্ডেরই হোক না কেন।\nফেসিয়াল ও স্পা কী আদৌ উপকারে আসছে?\nবিভিন্ন পার্লারে ইদানিং ফেসিয়াল এবং স্পা ট্রিটমেন্টের ব্যবস্থা রয়েছে। ত্বকের তারুন্য এবং উজ্জ্বলতা বৃদ্ধির কথা বলা হলেও এগুলো কি আসলেই এত উপকারী? বিভিন্ন গবেষণায় দেখা গেছে, যারা নিয়মিত তাদের ত্বকের জন্য ফেসিয়াল এবং স্পা ব্যবহার করেন তাদের কমপক্ষে তিন-চতুর্থাংশের ত্বকে কোনও উপকার তো হয়ই না বরং ত্বকের স্বাস্থ্যের আরও অবনতি হয়।\nবাকি এক চতুর্থাংশের ত্বকে আসলেই উন্নতি হয় কিন্তু সেক্ষেত্রে দেখা যায় যথেষ্ট খরচ করতে হয়। ফেসিয়াল ও স্পা ট্রিটমেন্টে আসলে যা করা হয় তা হল, বিভিন্ন রকম ক্রিমের ব্যবহার আপনার ত্বকের উপরিভাগের স্তর উঠিয়ে ফেলা হয় যাতে আপনার রোমকূপ খুলে যায় এবং বাতাসের সংস্পর্শে আসে। কিন্তু বেশিরভাগ সময়ে এই প্রক্রিয়ার ফলে আগের চাইতে অনেক বেশি ব্যাকটেরিয়া প্রবেশ করে আপনার রোমকূপে আর ত্বক খারাপ হয়ে যায়। ফলস্বরূপ টাকার শ্রাদ্ধ ছাড়া আর কিছুই হয় না।\nফেসওয়াশ যখন ক্ষতির কারণ!\nএভাবে পার্লারে গিয়ে সৌন্দর্য চর্চা করা ছাড়াও, বাসায় ফেসওয়াশ ব্যবহার করা আমাদের দৈনন্দিন অভ্যাস হয়ে গেছে। যাদের ব্রণের সমস্যা আছে তারা এমন ফেসওয়াশ ব্যবহার করেন যাতে স্ক্রাবিং করার উপাদান থাকে কারণ তারা মনে করেন স্ক্রাবিং করলে ব্রন দূর হয়। আসলে কিন্তু বেশি স্ক্রাবার ব্যবহার করলে ত্বক থেকে প্রাকৃতিক তেল চলে যায় যেগুলো ক্ষতিকর পদার্থ থেকে ত্বককে সুস্থ রাখে। তাই এসব ফেসওয়াশের বদলে কোমল ক্লিনজার ব্যবহার করুন এবং মুখ ধোয়ার পর ময়শ্চারাইজার প্রয়োগ করুন।\nহারবাল উপাদান কি আসলেই নিরাপদ?\nত্বক সুস্থ রাখতে অনেকেই প্রাকৃতিক উপাদানযুক্ত পণ্য কিনে থাকেন। এগুলো কেনার আগে আপনাকে জানতে হবে যে এই পণ্যগুলোতে প্রাকৃতিক উপাদান ছাড়াও রয়েছে অনেক রকমের রাসায়নিক পদার্থ যেগুলো এই প্রাকৃতিক উপাদানকে কার্যকর রাখে দীর্ঘ সময় ধরে। তাই “প্রাকৃতিক” উপাদানে তৈরি সৌন্দর্যচর্চার উপাদানেও যথেষ্ট পরিমাণে রাসায়নিক থাকে যা আপনার ত্বকের ক্ষতি করতে পারে। এগুলো পুরো মুখে ব্যবহার করার আগে ত্বকের অল্প কিছু অংশে প্রয়োগ করে পরীক্ষা করে নিন সেটা আপনার ত্বকের জন্য মানানসই কিনা।\nসূর্যরশ্মির ক্ষতিকর অতিবেগুনী রশ্মি এড়াতে আমরা অনেকেই উচ্চমাত্রার SPF যুক্ত সানস্ক্রিন ব্যবহার করি। কিন্তু SPF যতই বেশি হোক না কেন, বেশিরভাগ সানস্ক্রিন অতিবেগুনী রশ্মি এড়াতে পারে না। ব্যবহার করুন এমন সানস্ক্রিন যা অন্যান্য রশ্মি থেকেও আপনার ত্বককে রক্ষা করে। বাইরে বের হবার সময়ে SPF 15 সানস্ক্রিন ব্যবহার করুন।\nভুল উপাদানের প্রসাধন\nসৌন্দর্যচর্চার জন্য যে কোনও পণ্য কেনার সময় তাতে ব্যবহৃত রাসায়নিক পদার্থের তালিকা দেখে নিন। অনেক পদার্থ আছে যেগুলো ত্বকের উপকার করার চাইতে ক্ষতি করে থাকে। এগুলোর মাঝে রয়েছে ফরমালডিহাইড, পেট্রোলিয়াম, বিসফেনল এ (BPA), ফথ্যালেট, মিনারেল অয়েল ইত্যাদি।\nনিজের সুন্দর ত্বকের ক্ষতি আমরা কেউ ই চাই না, বিশেষ করে তা যদি হয় আমাদের মুখের ত্বক। এ কারনেই নিজের বয়স এবং ত্বকের ধরণ বুঝে সৌন্দর্যচর্চা করুন আর এড়িয়ে চলুন ত্বকের অযাচিত ক্ষতি।\nPrevious Post: « Food safety during Coronavirus:করোনাকালে ফল ও সবজি জীবাণুমুক্ত করবেন কী ভাবে? জানুন সহজ উপায়\nNext Post: বর্ষায় ভেজা কাপড়ের বোঁটকা গন্ধে অস্থির? জেনে নিন সহজ উপায় »


আসন বন্টন নিয়ে বিএনপির দিকে তাকিয়ে জোট শরিকরা - Rajshahi News24 | রাজশাহী নিউজ 24 আসন বন্টন নিয়ে বিএনপির দিকে তাকিয়ে জোট শরিকরা - Rajshahi News24 | রাজশাহী নিউজ 24\nআসন বন্টন নিয়ে বিএনপির দিকে তাকিয়ে জোট শরিকরা\nনিউজ ডেক্স : নিজ দলের মনোনয়নপ্রত্যাশীদের সাক্ষাৎকার শেষ হলেও জোট শরিকদের আসন বণ্টন নিয়ে এখনো সিদ্ধান্তে আসতে পারেনি। ২০ দলের শরিকরা তাদের প্রত্যাশিত আসনের তালিকা জমা দিলেও ঐক্যফ্রন্টের তালিকা এখনো জমা পড়েনি। আর ঐক্যফ্রন্ট জানিয়েছে, ইশতেহার ঘোষণার পর হবে আসন নিয়ে আলোচনা।\nবিএনপির চার হাজারের বেশি মনোনয়নপ্রত্যাশীদের সাক্ষাৎকার শেষ হওয়ার পর বুধবার ২০ দলের শরিকদের সঙ্গে বৈঠক হওয়ার কথা ছিল বিএনপির। তবে সেই বৈঠক এখনো হয়নি।\nবিএনপির স্থায়ী কমিটির সদস্য আমীর খসরু মাহমুদ চৌধুরী বলেন, ‘আমাদের দলে অনেক প্রার্থী। তাদের মধ্যে আসন বণ্টন করা কঠিন হয়ে গেছে। এর মধ্যে ২০ দল এবং ঐক্যফ্রন্টের শরিকরাও আছে। তবে এটা যে সমাধান যোগ্য নয়, এমনটা নয়। আশা করি, দুই-চার দিনের মধ্যেই শরিকদের সঙ্গে কথা বলে সমাধানে পৌঁছা যাবে।’\nবিএনপির কাছে তালিকা দিলেও পুরোপুরি তা মানতে হবে শরিকদের মনোভাব এমন নয়। আবার যত আসন চাওয়া হয়েছে এগুলোতে নিজেদের লড়াই করার সক্ষমতাও নেই বেশির ভাগ শরিক দলের। যে কারণে ‘দেনদরবার’ করার সুবিধার্থে বেশি আসন চাওয়া হয়েছে।\nতবে তাই বলে, পুরোপুরি ছাড় দিতে নারাজ শরিকদের কেউ কেউ। ইতোমধ্যে আসন বণ্টন নিয়ে যাতে বানরের রুটি ভাগাভাগির মতো অবস্থা না হয় সেই হুঁশিয়ারিও দেয়া হয়েছে।\nএরই মধ্যে সংবাদ সম্মেলন করে জোটের অন্যতম শরিক এলডিপির সভাপতি অলি আহমেদ বলেছেন, ‘মনোনয়নপ্রত্যাশীদের মধ্যে আসন ভাগাভাগির নামে বানরের পিঠা ভাগ হবে না। যোগ্য ও জনগণের মনের মানুষেরই মনোনয়ন দেয়া হবে।’\nবিএনপির একজন শীর্ষ নেতা বলেন, ‘এলাকায় জনপ্রিয়তা, বিগত সময়ে দলে বা জোটে অবদান এবং মনোনয়ন দিলে জয়ী হওয়ার সক্ষমতা কতটুকু এটাই হবে মনোনয়ন পাওয়ার মূল নির্ণায়ক। কারণ আমরা সংখ্যার থেকে জয়ী হওয়াটাকে বেশি গুরুত্ব দিতে চাই।’\n২০ দলে কাকে কোন আসন দেয়া হবে\nএখন পর্যন্ত সিদ্ধান্ত অনুযায়ী ২০ দলের শরিক বিজেপিকে একটি আসন দেয়ার সিদ্ধান্ত আছে। সেটি হলো ভোলা-১, লড়বেন চেয়ারম্যান আন্দালিব রহমান পার্থ।\nতবে এই আসনে আওয়ামী লীগ থেকে লড়বেন তোফায়েল আহমেদ। আর পার্থ আসনটি ছেড়ে ঢাকা-১৭ থেকে মনোনয়ন পেতে আগ্রহী।\nদলটির প্রয়াত সভাপতি শফিউল আলম প্রধানের মেয়ে তাসমিয়া প্রধানকে পঞ্চগড়-২ আসনটি দেয়া হতে পারে। তবে কোনো কারণে সেটি দেয়া না গেলে তাকে সংরক্ষিত নারী আসন দেয়ার প্রতিশ্রুতি দেয়া হয়েছে।\nআরেক শরিক কল্যাণ পার্টিকে দলের চেয়ারম্যান সৈয়দ মোহাম্মদ ইবরাহিমের জন্য একটি আসন ছাড়ার প্রাথমিক সিদ্ধান্ত আছে।\nএলডিপির অলি আহমেদকে-চট্টগ্রাম ১৫ এবং রেদওয়ান আহমেদকে-কুমিল্লা-৭ থেকে মনোনয়ন দেয়ার বিষয়টি মোটামুটি চূড়ান্ত। তবে এলডিপি কম হলেও পাঁচটি আসনের প্রত্যাশা করছে। বিশেষ করে লক্ষ্মীপুর-১ আসনে দলের যুগ্ম মহাসচিব শাহাদাৎ হোসেন সেলিমের জন্য জোর লড়াই করছে দলটি।\n২০ দলে নিবন্ধিত লিবারেল ডেমোক্রেটিক পার্টি ও মুসলিম লীগকে কোনো আসন দেয়া হবে কি না, এই বিষয়টি এখনো নিশ্চিত নয়। তবে জমিয়তে উলামায়ে ইসলাম এবং খেলাফত মজলিসের দুই অংশেরই দাবি আছে।\nমুসলিম লীগের কিশোরগঞ্জ-৫ (নিকলী-বাজিতপুর) আসন চাইলেও তাদের সেটি দেয়া সম্ভব নয় বলে জানানো হয়েছে।\nজমিয়াতে উলামায়ে ইসলামের দুই পক্ষ থেকে শাহিনুর পাশা চৌধুরীকে সুনামগঞ্জ-৩ এবং মুফতি মোহাম্মদ ওয়াক্কাসকে যশোর-৫ আসনে মনোনয়ন পাওয়ার সম্ভাবনা আছে। ২০০১ এবং ২০০৮ সালে এই দুইজন ওই আসন থেকে ধানের শীষ প্রতীকে নির্বাচন করেন।\nখেলাফত মজলিসের মাওলানা মোহাম্মদ ইসহাক নির্বাচন করবেন না। সেক্ষেত্রে মহাসচিব আহমদ আব্দুল কাদেরকে হবিগঞ্জ-৪ আসন দেওয়া হতে পারে।\nপিরোজপুর- ১ থেকে জাপা (কাজী জাফর) মোস্তফা জামাল হায়দারের কথা শোনা গেলেও জামায়াতের দেলাওয়ার হোসাইন সাঈদীর ছেলে শামীম সাঈদী নির্বাচনে আগ্রহী। তবে বিএনপি ধানের শীষের বাইরে প্রার্থী না দেয়ার বিষয়ে একাট্টা।\nজোটে নিবন্ধনের বাইরে থাকা দলগুলোর মধ্যে জামায়াত ছাড়া বাকিদের চাহিদাকে খুব বেশি গুরুত্ব দিচ্ছে না বিএনপি।\nএনপিপির ফরিদুজ্জামান ফরহাদ নড়াইল-২, লেবার পার্টির মোস্তাফিজুর রহমান ইরান পিরোজপুর-২, পিপলস পার্টির রীতি রহমান নীলফামারী-১ এবং মাইনরিটি জনতা পার্টির সুকৃতি কুমার ম-ল যশোর-২ থেকে নির্বাচন করতে চান। তবে এসব আসন তাদের দেয়ার সম্ভাবনা ক্ষীণ।\nজামায়াতের আসন কমবে\n২০ দলে বিএনপির সবচেয়ে বড় শরিক জামায়াত ৫০টি আসন চাইলেও তাদের কতগুলো দেয়া হবে, সে বিষয়ে এখনো সিদ্ধান্ত হয়নি। ২০০১ ও ২০০৮ সালে প্রধান শরিককে ৩৫টি করে আসন দিয়েছিল। আর কিছু আসন ছিল উন্মুক্ত। কিন্তু জামায়াত এবার বেশি চাইছে। কিন্তু বিএনপি চাইছে কমাতে।\nজামায়াতকে এবার ২০ থেকে বড়জোর ২৫ আসনে ছাড় দেয়া হবে বলে জানিয়েছেন বিএনপির একজন শীর্ষস্থানীয় নেতা। তবে জামায়াত ৩০টির নিচে আসনকে অসম্মানজনক হিসেবে ভাবছে।\nনিবন্ধন হারানো স্বাধীনতাবিরোধী দলটি অবশ্য দলীয় প্রতীকে ভোটে লড়তে পারবে না। স্বতন্ত্র হিসেবেই লড়তে হবে তাদের প্রার্থীদের। এই অবস্থাতেও বিএনপির প্রতীক নেবে না তারা। যদিও ২০ দল এবং ঐক্যফ্রন্টের শরিকরা লড়বে ধানের শীষ নিয়েই।\nঐক্যফ্রন্টের দাবি নিয়ে ধোঁয়াশা\nঐক্যফ্রন্টের শীর্ষ নেতাদের মধ্যে মোস্তফা মহসিন মন্টু ঢাকা-২ ও ঢাকা-৩, মাহমুদুর রহমান মান্না বগুড়া-২, আ স ম আবদুর রব লক্ষ্মীপুর-২ আসন চান, এটা নিশ্চিত। তবে এর বাইরে তারা ঠিক কোনগুলো দাবি করছেন, সেটি স্পষ্ট নয়।\nসম্প্রতি ঐক্যফ্রন্টে যোগ দেয়া সাবেক অর্থমন্ত্রী আ স ম কিবরিয়ার ছেলে রেজা কিবরিয়ার জন্য ড. কামাল হবিগঞ্জ-১ চাইবেন, এটা স্পষ্ট। আবার ১০ জন সেনা কর্মকর্তাকে দলে নেয়ার পর তাদের জন্যও আসন চাইবে গণফোরাম। তবে সেগুলো কোন আসন তা জানানো হয়নি।\nড. কামাল নির্বাচন করবেন কি না, এই বিষয়টিও এখনো চূড়ান্ত হয়নি। তার নির্বাহী সভাপতি সুব্রত চৌধুরী চট্টগ্রাম-১৪ থেকে নির্বাচন করতে চান। সেটি আবার এলডিপির অলি আহমেদের আসন। ফলে সুব্রতকে দেয়া হবে কি না, বা দিলে কোনটি, সেটি এখনো নিশ্চিত নয়।\nঐক্যফ্রন্টে যোগ দেয়া জাফরুল্লাহ চৌধুরী বলেন, ‘আসন বণ্টনের বিষয়ে এখনো কোনো সিদ্ধান্ত হয় নাই। এ বিষয়ে আমাদের কোনো সমস্যা নাই। ভালো প্রার্থী যারা তাদেরই মনোনয়ন দেয়া হবে। মনোনয়ন যাদের দেয়া হবে সবাই ঐক্যফ্রন্টের, কোনো দলের নয়। যারা ভালো করবে তাদেরই মনোনয়ন দেওয়া হবে, আসন বণ্টনের ক্ষেত্রে আমাদের কোনো সমস্যা হবে না। এখনো ফাইনাল হয় নাই।’\n‘জাতীয় ঐক্যফ্রন্টে বিএনপির বাইরে যে কয়টি দল আছে তাদের যে কয়জন ভালো প্রার্থী আছে তাদের সবাই মনোনয়ন পাবে।\nযা বলছেন কেন্দ্রীয় নেতারা\nজোটের সঙ্গে আসন বণ্টনসহ সার্বিক বিষয় নিয়ে দায়িত্বে আছেন বিএনপির স্থায়ী কমিটির সদস্য খন্দকার মোশাররফ হোসেন, নজরুল ইসলাম খান ও মির্জা আব্বাস।\nনজরুল ইসলাম খান বলেন, ‘আনুষ্ঠানিকভাবে এ নিয়ে শরিকদের সঙ্গে বসা হয়নি। আগামী সপ্তাহের যে কোনো দিন বসে সমাধানে আসা যাবে।’\nএলডিপি নেতা শাহাদাত হোসেন সেলিম বলেন, ‘বিএনপির সাক্ষাৎকার শেষ হলো এখন এর আলোকে জোট শরিকদের সঙ্গে দুই এক দিনে মধ্যে বসার কথা শুনেছি। আশা করি, দ্রুত এ ব্যাপারে সিদ্ধান্ত আসবে।’


রহস্যজনক: এ পর্যন্ত ত্রিভুবন বিমানবন্দরে ৭০টিরও বেশি বিমান দুর্ঘটনা ঘটেছে!\nBy প্রতিবেদক on মার্চ ১৩, ২০১৮ আন্তর্জাতিক\nইউএস-বাংলা এয়ারলাইন্সের বিমান দুর্ঘটনার কারন আর কার ভুল- এ নিয়ে এয়ারলাইন্স ও বিমানবন্দর কর্তৃপক্ষের মাঝে পাল্টাপাল্টি বক্তব্য দেয়া হয়েছে। যাতে এক পক্ষ অন্য পক্ষের কাঁধে দোষ চাপাচ্ছে। কিন্তু এসব বাদ দিয়ে যদি আমরা একটু অতীতে তাকাই, তবে জানবো- নেপালের রাজধানী কাঠমান্ডুর ত্রিভুবন বিমানবন্দরে এর আগেও রহস্যজনকভাবে আরো প্রায় ৭০টির বেশি বিমান দুর্ঘটনার কবলে পড়েছে!\nপাহাড় ঘেরা এই বিমানবন্দরটি কাঠমান্ডু উপত্যকায় এবং শহরের কেন্দ্র থেকে প্রায় ছয় কিলোমিটার দূরে। একের পর এক বিমান দুর্ঘটনার কারণে এই বিমানবন্দরটির নিরাপত্তা নিয়ে প্রায়শই আলোচনা হয়।\nনেপাল থেকে বিবিসির সংবাদদাতা বলছেন, বিমানবন্দরটিতে প্রথমবারের মতো আন্তর্জাতিক কোন বিমান অবতরণের পর থেকে এ পর্যন্ত ৭০টিরও বেশি দুর্ঘটনা ঘটেছে। বলা হচ্ছে, এসব দুর্ঘটনায় ৬৫০ জনেরও বেশি মানুষ নিহত হয়েছে। বিমানের পাশাপাশি সেখানে হেলিকপ্টারও বিধ্বস্ত হয়েছে। আজ সোমবার বাংলাদেশি একটি বিমান বিধ্বস্ত হওয়ার পর নেপালে বিমান চলাচলে নিরাপত্তার দুর্বলতার বিষয়টি আবারও চোখে সামনে চলে এল।\nবিশ্লেষকরা বলছেন, নেপালে বিমান চলাচল কর্তৃপক্ষও নিরাপত্তা নিশ্চিত করতে ব্যর্থ হওয়ার অভিযোগে বিভিন্ন সময়ে তাদের সমালোচনা হয়েছে। তবে কুসংস্কারে বিশ্বাসীরা বলছেন ভিন্ন কথা। তাদের ধারণা, কোন এক অদ্ভূত কারনে এই বিমানবন্দরে বিমান অবতরণ বা উড্ডয়নের সময় দুর্ঘটনায় পড়ছে বিমানগুলো।\n✈ উইকিপিডিয়ার সূত্র মতে, নিয়মিত বিমান চলাচল শুরু হওয়ার কিছু দিন পরই একটি দুর্ঘটনা ঘটে ১৯৭২ সালের মে মাসে। থাই এয়ারওয়েজের একটি বিমান অবতরণ করার সময় রানওয়ে থেকে ছিটকে পড়ে। তাতে ১০০ জনের মতো যাত্রী ও ১০ জন ক্রু ছিলো। তাদের একজন নিহত হয়েছে।\n✈ ১৯৯২ সালে থাই এয়ারওয়েজের একটি এয়ারবাস অবতরণ করার জন্যে বিমানবন্দরের দিকে অগ্রসর হওয়ার সময় একটি পাহাড়ে বিধ্বস্ত হয়। এতে ১১৩ জন যাত্রীর সকলেই নিহত হয়।\n✈ একই বছরের সেপ্টেম্বর মাসে হয় আরো একটি বড় ধরনের দুর্ঘটনা। পিআইএর বিমানটি বিধ্বস্ত হলে বিমানের ভেতরে থাকা ১৬৭ জনের সবাই প্রাণ হারায়।\n✈ ১৯৯৫ সালে রয়্যাল নেপাল এয়ারলাইন্সের একটি বিমান বেষ্টনী ভেঙে মাঠের ভেতরে ঢুকে যায়। তাতে ২ জন নিহত হয়।\n✈ লুফথানসার একটি বিমান এয়ারপোর্ট থেকে উড়ান শুরু করার পাঁচ মিনিটের মধ্যেই বিধ্বস্ত হয়। তাতে ৫ জন ক্রু সদস্য নিহত হয়। এটি ঘটেছিল ১৯৯৯ সালের জুলাই মাসে।\n✈ ওই একই বছরের সেপ্টেম্বর মাসে নেকন এয়ারের একটি বিমান ত্রিভুবন বিমানবন্দরের দিকে অগ্রসর হওয়ার সময় একটি টাওয়ারের সঙ্গে সংঘর্ষে কাঠমান্ডু থেকে ১৫ কিলোমিটার পশ্চিমে একটি অরণ্যে বিধ্বস্ত হয়। এতে ১০ জন যাত্রী ও ৫ জন ক্রুর সবাই নিহত হন।\n✈ ২০১১ সালে বুদ্ধ এয়ারের একটি বিমান বিমানবন্দরের দিকে অগ্রসর হওয়ার সময় দুর্ঘটনায় ১৯ জন আরোহীর মধ্যে ১ জন শুরুতে প্রাণে বাঁচতে সক্ষম হলেও পরে হাসপাতালে নিয়ে যাওয়ার সময় মারা যান। বলা হয় খারাপ আবহাওয়া ও নিচুতে থাকা মেঘের কারণে ওই দুর্ঘটনা ঘটেছিল।\n✈ ২০১২ সালে সীতা এয়ারের একটি বিমান উড্ডয়নের পরপরই বিমানের ইঞ্জিনের ভেতরে ঢুকে পড়া একটি শকুনের কারনে ইঞ্জিন বিকল হয়ে বিধ্বস্ত হয়। এতে ১৯ জন আরোহীর সবাই মারা যান।\n✈ ২০১৫ সালে তুর্কী এয়ারলাইন্সের একটি বিমান ঘন কুয়াশার মধ্যে নামতে গিয়ে সমস্যার মধ্যে পড়ে। ৩০ মিনিট ধরে এটি বিমানবন্দরের ওপর উড়তে থাকে। দ্বিতীয়বারের চেষ্টায় নামতে পারলেও সেটি রানওয়ের থেকে ছিটকে মাঠের ঘাসের ওপর চলে যায়। ২২৭ জন যাত্রীকে সেখান থেকে নিরাপদে উদ্ধার করা হয়।\n✈ ২০১৭ সালের মে মাসে সামিট এয়ারলাইন্সের একটি বিমান দুর্ঘটনায় পড়ে।\n✈ আর সর্বশেষ দুর্ঘটনার শিকার হলো ইউএস বাংলা এয়ারলাইন্সের বিমানটি।


ইসরায়েলে ইহুদিদের তুলনায় আরবদের মধ্যে খুনখারাবি বেশি হওয়ার কারণ কী? ইসরায়েলে ইহুদিদের তুলনায় আরবদের মধ্যে খুনখারাবি বেশি হওয়ার কারণ কী?\nইসরায়েলে ইহুদিদের তুলনায় আরবদের মধ্যে খুনখারাবি বেশি হওয়ার কারণ কী?\nআন্তর্জাতিক | 14th August, 2021 7:15 pm\n২০২০ সালে ইসরায়েলে খুন হয়েছে ৯৭ জন আরব নাগরিক। তার পাশাপাশি ইহুদিদের মধ্যে খুন হয়েছে এর অর্ধেকেরও কম। ্প্প্লন\nইসরায়েলের নাগরিকদের মধ্যে সংখ্যালঘু একটি গোষ্ঠী হলো আরব। সাম্প্রতিক কয়েক বছরে সবচেয়ে বেশি খুনখারাবির ঘটনা ঘটেছে এই আরবদের মধ্যেই।\nঅ্যাব্রাহাম ইনিশিয়েটিভ গ্রুপ নামে একটি ইহুদি আরব সংগঠনের বরাতে একটি জরিপের তথ্য দিয়ে বিবিসি বলেছে, ২০২০ সালে ইসরায়েলে খুন হয়েছে ৯৭ জন আরব নাগরিক। তার পাশাপাশি ইহুদিদের মধ্যে খুন হয়েছে এর অর্ধেকেরও কম।\nনিহতদের পরিবারগুলোর দাবি আরবরা যেসব এলাকায় বাস করে সেখানে সহিংসতা বেড়ে যাওয়ার একটি প্রধান কারণ পুলিশের নিষ্ক্রিয়তা।\nছেলে খুন হয়েছে এমন একজন আরব কাঁদতে কাঁদতে বিবিসির কাছে অভিযোগ করেন, পুলিশ কিছুই করছে না। আরব সম্প্রদায়ের মধ্যে এ ধরনের ঘটনা ঘটলে তারা গায়ে মাখে না।\nহারেৎয নামে স্থানীয় একটি সংবাদপত্রের খবর জানাচ্ছে, এ বছর যতগুলো খুনের ঘটনা ঘটেছে, পুলিশ তার মধ্যে আরবদের মাত্র ২৩ শতাংশ ঘটনায় পুলিশ পদক্ষেপ নিয়েছে, অন্যদিকে পুলিশ ইহুদিদের মধ্যে ৭১ শতাংশ ঘটনার সমাধান করেছে।\nপুলিশ এই পরিসংখ্যানের ব্যাপারে কোনো মন্তব্য করেনি বলে জানায় বিবিসি। তবে তারা বলেছে, ক্ষমা চাওয়ার মত কিছু তারা করেনি।\nতবে আরব অধ্যুষিত এলাকার অপরাধ দমন বিভাগের নতুন প্রধান কমান্ডার ইয়াগাল এজরা বলছেন, তিনি এই বৈষম্যের কলঙ্ক ঘোচাতে চান। এছাড়াও তিনি জানান, আরবদের জন্য পুলিশ অনেক অর্থ বিনিয়োগ করছে।\nতবে তিনি বলেন, আরবরা প্রায়ই এ ধরনের ঘটনায় পুলিশকে সাহায্য করতে চায় না। পুলিশ পৌঁছানোর আগেই তারা রক্ত ধুয়ে মুছে ফেলে বা বুলেট লুকিয়ে ফেলে।\nতবে ইসরায়েলের বর্তমান জোট সরকারে এবার প্রথমবারের মতো একটি মুসলিম দলকে অন্তর্ভুক্ত করা হয়েছে। দলটি আরবদের সমস্যাগুলোকে সমাধানের রাজনৈতিক প্রতিশ্রুতি দিয়েছে।


বগুড়ার শেরপুরে ‘ভুয়া ওয়ারেন্টে’ হাজতবাস দুই ব্যবসায়ীর: মুক্তি মিলল ১৮ঘন্টা পর! - পুন্ড্র কথা\nবগুড়ার শেরপুরে ‘ভুয়া ওয়ারেন্টে’ হাজতবাস দুই ব্যবসায়ীর: মুক্তি মিলল ১৮ঘন্টা পর!\nপঠিত হয়েছে বার। প্রকাশ: ১৬ জুলাই ২০১৯ ২১:৩৬:১০ ।\nবগুড়ার শেরপুরে প্রতারণা মামলার ওয়ারেন্টে গ্রেফতারের পর সেটি ভুয়া প্রমানিত হওয়ায় ১৮ ঘন্টা হাজতবাসের পর মুক্তি পেলেন দুই ব্যবসায়ী।\nতাঁরা হলেন-পৌরশহরের খন্দকারপাড়া এলাকার মজিবর রহমানের ছেলে মোজাফ্ফর হোসেন ও পাশের বারদুয়ারীপাড়া এলাকার তোজাম্মেল হকের ছেলে শাহাদত হোসেন। সোমবার সন্ধ্যায় নিজ নিজ বাড়ি থেকে তাদের গ্রেফতার করেছিল পুলিশ।\nশেরপুর থানা সূত্রে জানা যায়, গাইবান্ধা জেলার জুডিশিয়াল ম্যাজিষ্ট্রেট আদালত থেকে ৪২০, ৪০৬, ৪৬৮, ৪৬৭ ধারায় একটি প্রতারণা মামলার গ্রেফতারি পরোয়ানা (ওয়ারেন্টে) মোতাবেক ব্যবসায়ী মোজাফ্ফর ও শাহাদত হোসেনকে গ্রেফতার করেন শেরপুর থানার সহকারি উপ-পরিদর্শক (এএসআই) জামাল উদ্দিন।\nপুলিশের এই কর্মকর্তা জানান, থানা হাজতে থাকা মোজাফ্ফর ও শাহাদত গাইবান্ধা জেলার আদালতের একটি প্রতারণা মামলার ওয়ারেন্টেভুক্ত আসামি। তাদের বিরুদ্ধে জারি হওয়া ওয়ারেন্টের কপি আদালত থেকে পুলিশ সুপারের কার্যালয় হয়ে শেরপুর থানায় আসে। পরে ওয়ারেন্ট তামিল করতে গিয়ে সোমবার সন্ধ্যায় ওই দুই ব্যক্তিকে গ্রেফতার করেন তিনি। এদিকে এই খবর পেয়ে থানায় ছুটে আসেন তাদের স্বজনদের পাশাপাশি এলাকার বেশ কয়েকজন গণ্যমান্য ব্যক্তিবর্গ।\nতাঁরা পুলিশকে জানান, গ্রেফতার হওয়া ব্যক্তিরা পেশায় সৎ ব্যবসায়ী। তাদের স্বভাব-চরিত্রও ভালো। এমনকি তারা সাধারণ নিরীহ প্রকৃতির মানুষ। কোন প্রতারণা বা হানাহানিতে জড়িত নেই বলেও দাবি করেন তারা।\nএছাড়া গ্রেফতার হওয়া মোজাফ্ফর ও শাহাদত হোসেনও তাদেরকে নির্দোষ দাবি করে বলেন, তাদের নামে কোন মামলা নেই। তাই তাদের বিরুদ্ধে গ্রেফতারি পরোয়ানা (ওয়ারেন্ট) জারি হওয়ার প্রশ্নই আসে না। এটি সম্পুর্ণ বানোয়াট। এছাড়া ঘটনাটিকে তাদের বিরুদ্ধে গভীর ষড়যন্ত্র বলেও দাবি করেন তারা।\nপরে শেরপুর থানার ওসি হুমায়ুন কবির ও পুলিশ পরিদর্শক (ওসি তদন্ত) বুলবুল ইসলাম বিষয়টি নিয়ে খোঁজখবর নেয়া শুরু করেন। একপর্যায়ে আদালত ও পুলিশ সুপারের কার্যালয়ে খবর নিয়ে ওই মামলা ও আসামি মোজাফ্ফর ও শাহাদতের বিরুদ্ধে ওয়ারেন্ট হওয়ার বিষয়টি ভুয়া প্রমাণিত হয়। একইসঙ্গে জানতে পারেন, গাইবান্ধা জেলার আদালতের জুডিশিয়াল ম্যাজিষ্ট্রেট আদালতে উক্ত নম্বরের কোন মামলা নেই। ওই আদালতের ম্যাজিষ্ট্রেটের সিল ও স্বাক্ষর জাল করে এই ভুয়া ওয়ারেন্টে তৈরী করে থানায় পাঠানো হয়েছে। এরপর ভুয়া ওয়ারেন্টে গ্রেফতার হওয়া ওই দুই ব্যবসায়ীকে প্রায় ১৮ ঘন্টা হাজতবাসের পর গতকাল মঙ্গলবার (১৬জুলাই) দুপুরে থানা থেকে ছেড়ে দেয়া হয়।\nশেরপুর থানার পুলিশ পরিদর্শক (ওসি তদন্ত) বুলবুল ইসলাম বলেন, 'গাইবান্ধা জেলার আদালতের নামে পাঠানো ওয়ারেন্টটি ভুয়া প্রমাণিত হওয়ায় গ্রেফতারকৃতদের সম্মানের সঙ্গে ছেড়ে দেয়া হয়েছে। এর আগেও অন্য আরেক ব্যক্তির বিরুদ্ধে একই ধরণের ঘটনা ঘটেছিল। তাই বিষয়টি গুরুত্বের সঙ্গে খতিয়ে দেখা হচ্ছে।'\nএদিকে পুলিশের একটি সূত্র জানায়, সংঘবদ্ধ একটি চক্র পরিকল্পিতভাবে আদালত ও পুলিশ প্রশাসনকে বির্তকিত করতেই এহেন কর্মকাণ্ড করছেন। আদালতের বিচারকের স্বাক্ষর, সিল, স্মারক ও মামলা নম্বর জালিয়াতি করে তৈরী করা হচ্ছে ভুয়া ওয়ারেন্ট। কিন্তু তা বোঝারও কোন উপায় নেই। সবকিছুই মিল থাকায় সেই ভুয়া ওয়ারেন্ট বলে আসামিকেও গ্রেফতার করছে পুলিশ। এতে অবর্ণনীয় ভোগান্তি ও হয়রানির শিকার হচ্ছেন সাধারণ মানুষ। তাই এই চক্রটিকে রুখতে হবে। এ চক্রের সদস্যদের আইনের আওতায় এনে গ্রেফতারপূর্বক দৃষ্টান্তমূলক শাস্তি নিশ্চিত করারও জোর দাবি জানিয়েছেন সূত্রটি।


নাঈম ছুটছেন আপন গতিতে – প্রিয়দেশ\nনাঈম ছুটছেন আপন গতিতে > বিনোদন > নাঈম ছুটছেন আপন গতিতে\nনাঈম ছুটছেন আপন গতিতে\nচাকরি জীবনে শখের বসে অভিনয় শুরু করলেও নাঈম এখন মডেল ও অভিনেতা। টেলিভিশনে প্রচারিত বিজ্ঞাপন ও অনেকগুলো ধারাবাহিকে নিয়মিত দেখা যাচ্ছে তাঁকে।\nবিশেষ করে বর্তমানে বিভিন্ন চ্যানেলে প্রচারিত গ্রামীণ ফোনের বন্ধু প্যাকেজের বিজ্ঞাপনটি দারুণ প্রশংসিত হয়েছে। তানভীর হাসানের নির্দেশনায় এ বিজ্ঞাপনটিতে তার জুটি হিসেবে কাজ করেছেন অভিনেত্রী অগ্নিলা।\nনতুন এ বিজ্ঞাপনটিতে কাজ করার অভিজ্ঞতা বিষয়ে নাঈম বলেন, ‘‘এর আগেও তানভীর ভাইয়ের নির্দেশনায় মুরগী মার্কা ঢেউটিন শিরোনামের একটি বিজ্ঞাপনে আইনস্টাইনের চরিত্রে কাজ করেছি। ওই বিজ্ঞাপনে ‘নতুন দিনের নতুন সিদ্ধান্ত‘ সংলাপটি বেশ জনপ্রিয়তা পায়। আর গ্রামীণফোনের এ নতুন কাজটি করার পর ভাবতেই পারিনি এতটা সাড়া পাবো। বিজ্ঞাপনটি প্রচারের পর থেকে অনেক সাড়া পাচ্ছি।’\nএছাড়া ২০১০ সালে খিজির হায়াত খানের পরিচালনায় ‘জাগো’ সিনেমার মাধ্যমে চলচ্চিত্রে অভিষেক ঘটে তার। আর সম্প্রতি শেষ করেছেন সৈয়দ নাবিল আশরাফের নতুন চলচ্চিত্র ‘ভালোবাসার রংধনু’র কাজ। এখানে তাঁর বিপরীতে অভিনয় করেছেন আঁচল ও অ্যানি।\nনিজের অভিনীত দ্বিতীয় চলচ্চিত্র নিয়ে নাঈম বলেন, ‘‘ এখানে আমি বিশ্ববিদ্যালয় পড়ুয়া এক যুবকের চরিত্রে অভিনয় করেছি। একদিন ট্রেনে ওঠার পর আমার পাশে বসা এক তরুণীর সঙ্গে আমার পরিচয় ঘটে। মেয়েটিকে দেখে অদ্ভুত এক ভালোলাগা তৈরি হয় আমার মনে। কিন্তু আমার অপেক্ষায় থাকে শহরের আরেক বান্ধবী। কিন্তু ট্রেনের মেয়েটিকে দেখার পর আমি সবকিছু ভুলে সে মেয়ের পিছু নেই। তারপর ঘটতে থাকে নানা ঘটনা। আশা করি সিনেমার গল্প ও আমার অভিনয় দর্শকদের ভালো লাগবে।’\nনাঈমের জন্ম মানিকগঞ্জের গোপালপুরে। বাবা আব্দুল ওয়াদুদ সরকারি কর্মকর্তা হওয়ার কারণে ঢাকায় পড়াশুনা। ছোটবেলা থেকে হাসিমাখা প্রাণবন্ত এই ছেলেটি সারাক্ষণ বন্ধুদের সাথে আড্ডায় মেতে থাকতেন। নাটক ও সিনেমা পাগল এই ছেলে মতিঝিল গভ: বয়েজ স্কুলে থেকে এস.এস.সি পাস করেন ১৯৯৯ সালে।\nস্কুলের গণ্ডি পেরিয়ে কোডা (কলেজ অব ডেভলপমেন্ট অলটারনেটিভ) থেকে ২০০১ সালে এইচএসসি শেষ করে প্রাইভেট বিশ্ববিদ্যালয় এআইইউবি-তে (আমেরিকান ইন্টারন্যাশনাল ইউনির্ভাসিটি অব বাংলাদেশ) ইংরেজিতে অনার্সে ভর্তি হন। তখনও মিডিয়া বা অভিনয়ের সঙ্গে নিজেকে জড়ানোর কথা চিন্তাও করেননি তিনি। বিশ্ববিদ্যালয়ে থাকা অবস্থায় ২০০৪ সালে চ্যানেল আইয়ে মার্কেটিং অফিসার হিসেবে চাকরিতে যোগ দেন । কে জানত এই চাকরি থেকেই তার অভিনয় জীবনের সূত্রপাত ঘটবে।\n২০০৭ সালের কথা। তখন রীতিমত নাঈম চ্যানেল আই’র একজন মার্কেটিং এক্সিউটিভ অফিসার। হঠাৎ অফিসে একদিন জানলেন তার সিনিয়র অফিসার রুমানা রশীদ ঈশিতা ‘এক নিঝুম অরণ্যে’ নামে একটি নাটক পরিচালনা করছেন। এতে তাকে সহযোগিতার জন্য নাঈম ধামরাই শ্যুটিং লোকেশনে গেলেন। সেখানে শ্যুটিং এর প্রস্তুতি নিচ্ছিলেন সেই সময়ের লাক্স তারকা শানু ও সোমা।\nজীবনে প্রথম তারকাদের সামনে থেকে দেখা ও লাইট, ক্যামেরা, শট সবকিছু মিলে নাঈমের মনে তখন নতুন এক স্পন্দন শুরু হল। হঠাৎ ঈশিতা নাঈমকে ডেকে বললেন, তুমি তোমার সঙ্গে করে কি কি জামা কাপড় নিয়ে আসছ? নাঈম তো শুনে অবাক, কেন আপু? ঈশিতা হাসতে হাসতে বলল এই নাটকের প্রধান চরিত্রে তুমি অভিনয় করবে, এটা আমার সিদ্ধান্ত।\nএ বিষয়ে নাঈম বাংলানিউজকে বলেন, ‘কোন পূর্ব প্রস্তুতি ছিল না, এমনকি আমি কথাটা শুনে সম্পূর্ণ অপ্রস্তুত ছিলাম। তারপর কোন রকম কাপড় যোগাড় করে অভিনেতা হিসেবে জীবনে প্রথম ক্যামেরার সামনে দাঁড়ালাম। ‘\nএরপর সবার উৎসাহে ও ইচ্ছায় ফটোগ্রাফার ইকবাল আহমেদের কাছে ব্যক্তিগত ফটোসেশন করে দেশের নামকরা বিজ্ঞাপন এজেন্সিতে ছবি জমা দেন নাঈম। ২০০৮ সালে অমিতাভ রেজার পরিচালনায় প্রথম বিজ্ঞাপনচিত্রে মডেল হবার সুযোগ ঘটে তার। ‘মেরিল পেট্রোলিয়াম জেলি’-এর এই বিজ্ঞাপনের সুবাদে সবার কাছে মডেল হিসেবেও অভিষেক ঘটে তার মিডিয়াতে।\nএর মধ্যে চ্যানেল আই-এর ‘মরুর বুকে সবুজ বাংলাদেশ’ ও ‘আইস্পিড’ নামে দুটো অনুষ্ঠানের উপস্থাপনাও করেন তিনি।\n৪ বছর আগে ঈশিতা পরিচালনায় ‘এক নিঝুম অরণ্যে’ নাটকের মাধ্যমে অভিষেক হলেও এখন নাঈমের বেশ কিছু ধারাবাহিক নাটক প্রচারিত হচ্ছে বিভিন্ন টিভি চ্যানেলে। সেগুলো হলো এনটিভিতে সকাল আহমেদের ‘টার্মিনাল’, সাইফুল ইসলাম মান্নুর ‘অজানা গন্তব্যে’, চ্যানেল আই-এ সকাল আহমেদের ‘সীমানা পেরিয়ে’, এনটিভিতে রাইয়ান খানের ‘অচেনা প্রতিবিম্ব’। তাছাড়া বেশ কিছু এক ঘণ্টার নাটকেও অভিনয় করেছেন তিনি।\nসেগুলোর মধ্যে কৌশিক শংকর দাসের ‘বন্ধুত্ব ভালবাসা ইত্যাদি’, শিহাব শাহীনের ‘ইট কাঠের খাঁচা’, ইফতেখার আহমেদ ফাহমীর ‘পেন্ডুলাম’, রুমানা রশীদ ইশিতার ‘রবে নীরবে’ ও ‘বাতাস খুজে পেল কাশবন’, মাহফুজ আহমেদের ‘প্রেম আসে যাই’ ,আবুল হায়াতের ‘অতি প্রাকৃতিক’ এবং এবারের ঈদে\nনাঈমের অভিনীত দেশটিভিতে প্রচারিত মাসুদ হাসান উজ্জলের ‘হিমশীতল রেফ্রিজারেটর’, এবং চ্যানেল আইয়ে প্রচারিত ফয়সাল রিপনের ‘নায়িকার খোঁজে’ নাটকগুলো দারুন জনপ্রিয়তা পায়।\nকাজের ব্যস্ততার মাঝেও অনার্স কমপ্লিট করে এখন নর্থ সাউথে ইংরেজি বিষয়ে মাস্টার্সে অধ্যয়ন করছেন নাঈম। পড়াশুনা ও শ্যুটিং-এর বাইরে অবসরে বাবা-মার সঙ্গে গল্প করে সময় কাটান এবং সুযোগ পেলেই তার প্রিয় মেটালিক সিলভার রং-এর (মার্ক-২) মডেলের গাড়ি নিয়ে বেরিয়ে পড়েন লং ড্রাইভে। অল্প কিছুদিনের মধ্যে তার অভিনীত বেশকিছু মেগাসিরিয়াল বিভিন্ন টিভি চ্যানেলে দেখতে পাবে দর্শকরা। নাটকগুলো হচ্ছে সকাল আহমেদের ‘হাডুডু’, অরণ্য আনোয়ারের ‘আমার কিছু মেঘ আছে’, ও আলভী আহমেদের ‘শোধ’।\nঅভিনয় জীবনের অভিজ্ঞতা নিয়ে নাঈম বলেন, ‘কখনও ভাবিনি অভিনেতা হব। আর এখন অভিনয়ই আমার ধ্যান-জ্ঞান ও আমার কাছে চমৎকার একটি পেশা এটি। একটা মানুষ অনেকগুলো মানুষের জীবনের বিভিন্ন চরিত্র অভিনয়ের মাধ্যমে উপস্থাপন করতে পারে। আর সবসময় বিখ্যাত হবার স্বপ্ন দেখতাম। আমি কাজের ক্ষেত্রে সব সময়ই অগ্রাধিকার দেই কোথায় নিজেকে নতুন ভাবে উপস্থাপনের সুযোগ পাওয়া যাবে। নাটক কিংবা চলচ্চিত্রে বিভিন্ন ভাল চরিত্রের মাধ্যমে নিজেকে দর্শকদের সামনে বিশ্বাসযোগ্য করে উপস্থাপন করতে চাই।’\nএনটিভিতে নাটক ‘পথ ভুলে দেখা’\nকণিকা বন্দোপাধ্যায় স্মরণে রবীন্দ্র সংগীতের নতুন প্রতিভার সন্ধান


ইসরাইলের সঙ্গে একই সামরিক মহড়ায় পাকিস্তান! – বর্ণমালা টেলিভিশন\n৮:৫৩ অপরাহ্ণ 41 ভিউ\nইসরাইলের সঙ্গে একই সামরিক মহড়ায় পাকিস্তান!\nআপডেটঃ ২ ফেব্রুয়ারি, ২০২২ | ৮:৫৩ 41 ভিউ\nযুক্তরাষ্ট্রের নেতৃত্বে ৬০টি দেশের নৌবাহিনী আরব উপসাগরে যৌথ সামরিক মহড়ায় অংশ নিয়েছে। সোমবার শুরু হওয়া যুক্তরাষ্ট্রের যৌথ সামরিক মহড়াটিতে রয়েছে পাকিস্তান, ওমান, ইয়েমেন ও সৌদি আরবের মত মুসলিম রাষ্ট্রগুলো। আর এ মহড়ায় অংশ নিয়েছে ইহুদি রাষ্ট্র ইসরাইলও। যাদের সঙ্গে কোনো কূটনৈতিক সম্পর্ক নেই পাকিস্তান, সৌদি আরব, ওমান ও ইয়েমেনের। খবর টিআরটি ওয়ার্ল্ড। এর আগে ইসরাইলের সঙ্গে কখনো সমূদ্রে কোনো সামরিক মহড়ায় অংশ নেয়নি পাকিস্তান। কিন্তু এবার তারা ইসরাইলের সেনাদের সঙ্গে পাশাপাশি মহড়া দিচ্ছে। যুক্তরাষ্ট্রের নৌবাহিনী জানিয়েছে, ১৮ দিনের এ মহড়ায় ৬০ দেশের ৫০টি নৌযান ও ৯ হাজার সৈন্য অংশ নিয়েছে। তাছাড়া রয়েছে ৮০টি ড্রোনও। এমন সময়ে যুক্তরাষ্ট্র ৬০টি দেশকে নিয়ে মহড়া চালাচ্ছে যখন ইরানের সঙ্গে পারমাণবিক চুক্তির বিষয়টি নতুন করে সামনে এসেছে ও ইয়েমেনে হুথি বিদ্রোহীদের সঙ্গে মধ্যপ্রাচ্যের দেশগুলোর উত্তেজনা চলছে। এদিকে ২০১৬ সালে যুক্তরাষ্ট্রের নেতৃত্বে বিমান বাহিনীর একটি সামরিক মহড়ায় অংশ নিয়েছিল পাকিস্তান। যেখানে ছিল ইসরাইলের বিমান সেনারা। সূত্র: টিআরটি ওয়ার্ল্ড


আগামী ২০২০ একুশে বইমেলায় আসছে ওমায়ের আহমেদ শাওন রচিত একটি সামাজিক, রোমাঞ্চকর কমেডি উপন্যাস ” আঁধার পরস্পর”। যা একবার হারিয়ে যায় তা আর আগের মতো হয়ে ফিরে আসতে পারেনা। কখনো দু’জনের একে-অপরের প্রতি গভীর ভালোবাসা থাকলেও সে ভালোবাসা স্বার্থক হয়ে ওঠেনা। দু’জনের জীবনে যে নিরঙ্কুশ শুন্যতার কালো আঁধারে ঢেকে যায়; তা পরস্পরের মাঝেই অদৃশ্য এক বাস্তবতার দেয়াল সৃষ্টি করে দেয়। মন থেকে চাইলেও অনেক কিছু জীবনে সম্ভবপর হয়না। কেন হয়না? তা জানতে এবং কিভাবে প্রেম করা যায়, কিভাবে ভালোবাসা যাচাই করা যায়? সেসব জানতে আগামী গ্রন্থমেলায় বইটি পড়ার আমন্ত্রণ জানিয়েছেন লেখক।\nলেখকের আরো কিছু প্রকাশিতব্য রচনাবলীঃ উপন্যাস- রূপ-রূপান্তর, নিশ্চুপ কান্নার শব্দ, তবুও জল। কাব্যগ্রন্থ- প্রেম বিষয়ক, পিংকিকে অনুভব, সম্পূরক। প্রবন্ধ গ্রন্থ- উচ্চাসন প্রেম। ছোটগল্প গ্রন্থ- বৃন্তচ্যুত।


এডভোকেট আব্দুস সালাম প্রধান:\nআয়েশা (রা.) কে রসুলুল্লাহ (দ.) ব্যতীত যদি অন্য কোন যুবক বিবাহ করত, তবে কি আয়েশা (রা.) বর্তমানের মত অমর হয়ে যেতেন? অন্যের সাথে বিবাহ হলে আয়েশা (রা.) কি দুই হাজার দুইশত দশটি হাদিস মুসলিম উম্মাহকে কি উপহার দিতে পারতেন ? আল্লাহ রব¦ুল আলামিন স্বয়ং আয়েশা (রা.) কে রসুলুল্লাহ (দ.) এর স্ত্রী বানিয়ে মুসলিম উম্মাহ কে বিশাল একটি হাদিসের ভান্ডার উপহার দিয়েছেন। হযরত আয়েশা (রা.) এর সাথে রসুলুল্লাহ (দ.) এর বিবাহ আল্লাহর ইচ্ছায় সম্পাদিত হয়েছিল। এ বিষয়ে আয়েশা (রা.) কে রসুলুল্লাহ (দ.) বলেন যে তোমাকে দুবার আমাকে স্বপ্নযোগে আমাকে দেখানো হয়েছে। এক ব্যক্তি তোমাকে রেশমী কাপড়ে জড়িয়ে নিয়ে যাচ্ছিল। আমাকে দেখে সে বলল এ হচ্ছে আপনার স্ত্রী। তখন আমি পর্দা খুললাম (দেখলাম সেটা হচ্ছ তুমি)। আমি বললাম এ স্বপ্ন যদি আল্লাহর পক্ষ থেকে হয়ে থাকে তবে তিনি তা বাস্তবে করবেন। (সহীহ বুখারী,হাদিস নং ৫০৭৮)। তিরমিযি শরীফে হাদিসটির বর্ণনা একটু ভিন্ন। আয়েশা (রা.) বলেন রসুলুল্লাহ (দ.) বলেছেন জিবরাইল (আঃ) সবুজ রেশমের একটি কাপড়ের টুকরায় জড়িয়ে আয়েশা (রা.) কে (স্বপ্নযোগে) রসুলুল্লাহ (দ.) এর নিকট আনেন এবং বলেন ইনি হবেন দুনিয়া ও আখেরাতে আপনার স্ত্রী। পবিত্র কোরআন এবং হাদিস থেকে আমরা জানতে পেরেছি বিচার দিবসের বিচার শেষে যখন মানুষ জান্নাতে প্রবেশ করবে তখন পুরুষদের বয়স হবে বাইশ থেকে ছাব্বিশ এবং মেয়েদের বয়স হবে সতের থেকে আঠারো বৎসর। যদি মেনে নেয়াহয় আয়েশা (রা.) এর সাথে রসুলুল্লাহ (দ.) এর ছয় বৎসর বয়সে বিবাহ হয়েছিল আর নয় বৎসর বয়সে তার বাসর হয় এবং আঠারো বৎসর বয়সে আয়েশা (রা.) বিধবা হন। এখানে আয়েশা (রা.) এর ত্যাগ হলো তার যৌবনকাল ভোগ করতে না পারা। অপরদিকে আল্লাহর নবী (দ.) এর হাজার হাজার সাহাবী তাদের সর্বাপেক্ষা প্রিয় সম্পদ জীবন আল্লাহর রাহে কুরবানী দিয়েছেন। সেই কুরবানী বা ত্যাগের তুলনায় আয়েশা (রা.) এর কুরবানী খুবই নগণ্য। কিন্তু প্রকৃত পক্ষে কি আয়েশা (রা.) এর বিবাহ ছয় বৎসর বয়সে সম্পাদিত হয়েছিল? এ ব্যাপারে বিষয়টি সম্পর্কে একটি ইতিহাসভিত্তিক আলোচনা তুলে ধরা হলো।\nইতিহাস গবেষণায় প্রমাণিত ও প্রতিষ্ঠিত যে আয়েশা (রা.) এর সাথে রসুলুল্লাহ (দ.) এর বিবাহের সময় তার বয়স ছিল কমপক্ষে ১৪ থেকে ১৬ বৎসর : একটি তথ্যমতে আয়েশা (রা.) এর রসুলুল্লাহ (দ.) এর বিবাহের সময় আয়েশা (রা.) এর বয়স ছিল ছয় বছর। প্রথম হিজরীর শাওয়াল মাসে নয় বৎসর বয়সে রসুলুল্লাহ (দ.) এর সাথে আয়েশা (রা.) এর বাসর হয়। আঠারো বছর বয়সে তিনি বিধবা হন। সহীহ বুখারীর বিবাহ অধ্যায়ে উদ্বৃত দুটি হাদিস এ বিষয়ের দলিল। সৈয়দ সোলায়মান নদভী (র) তার সিরাত গ্রন্থে তাবকাতে ইবনে সা’দ এর বরাতে উল্লেখ করেন যে, নবী করিম (দ.) এর নবুয়ত প্রাপ্তির শুরুতে নবুয়তের চতুর্থ বৎসরে আয়েশা (রা.) জন্মগ্রহণ করেন। তার বিবাহ ছয় বৎসর বয়সে নয় সাত বৎসর বয়সে হয়েছিল। বিখ্যাত ইতিহাসবিদ ও হাফেজুল হাদিস ইমাম যাহাবী বলেন যে আয়েশা (রা.) ফাতেমা (রা.) এর চেয়ে আট বৎসরের ছোট ছিলেন। একথা সত্য হলে হযরত ফাতেমা (রা.) এর বিবাহকালে যেহেতু তার বয়স ছিল ১৯ বৎসর। সে কারণে আয়েশা (রা.) এর ঐ সময় বয়স ছিল ১১ বৎসর। ফাতেমা (রা.) এর বিবাহের এক বৎসর আগে প্রথম হিজরীতে আয়েশা (রা.) এর বাসর হলে ঐসময় তার বয়স ছিল ১০ বৎসর। রসুলুল্লাহ (দ.) এর ৩৬ বৎসর বয়সের সময় আয়েশা (রা.) এর জন্ম হলে ঐ বয়স থেকে আয়েশা (রা.) এর বিধবা হবার বয়স ১৮ বৎসর যোগ করলে রসুলুল্লাহ (দ.) এর মৃত্যুকালে বয়স হতে হয় ৫৪ বৎসর। অথচ রসুলুলল্লাহ (দ.) এর ইন্তেকাল হয়েছে ৬৩ বৎসর বয়সে। তাবকাতে ইবনে সা’দের আরেকটি বর্ণনায় দেখা যায় আয়েশা (রা.) এর বড় বোন আসমা (রা.) আয়েশা (রা.) থেকে ১০ বৎসরের কিছু দিনের বড় ছিলেন। হিজরতের ২৭ বৎসর আগে আসমা (রা.) এর জন্ম হয়। সে হিসেবে রসুলুল্লাহ (দ.) এর ওহী প্রাপ্তির সময় আসমা (রা.) এর বয়স ছিল ১৪ বৎসর। রসুলুল্লাহ (দ.) এর নবুয়ত প্রাপ্তির সময় আয়েশা (রা.) এর বয়স ছিল ৪ বৎসর। একই বর্ণনা হাফেজ যাহাবী রচিত সিয়ারু আালাম আন্নুবালা এবং ইবনে আব্দুল বার রচিত “উসুদুল গাবায় পাওয়া যায়। আসমা (রা.) এর জন্মের সময় আবু বকর (রা.) এর বয়স ছিল কুড়ি বৎসর। সিয়ারু বালাম আন্নুবালা ২য় খন্ড পৃষ্ঠা ২৮৮। এই হিসাব মতে ফাতেমা (রা.) এর জন্মের এক বৎসর পর রসুলুল্লাহ (দ.) এর বয়স যখন ৩৬ বছর চলছে তখন আয়েশা (রা.) জন্ম হয়। ইতিহাস পর্যলোচনায় আরো জানা যায় হযরত খাদিজা (রা.) এর ইন্তিকালেরপর রসুলুল্লাহ (দ.) প্রথমতঃ হযরত আয়েশা (রা.) কে এবং পরে সাওদা (রা.) কে মক্কায় বিবাহ করেন তখন রসুলুল্লাহ (দ.) এর বয়স ছিল ৫০ বৎসর। রসুলুল্লাহ (দ.) এর বয়স যখন ২৫ বছর তখন তিনি ৪০ বৎসর বয়সী হযরত খাদিজা (রা.) কে বিবাহ করেন। তাদের বয়সের ব্যবধান ছিল ১৫ বৎসর। নবুয়তের দশম বর্ষে খাদিজা (রা.) ৬৫ বছর বয়সে ইন্তেকাল করেন। খাদিজা (রা.) এর মৃত্যুর পর রসুলুল্লাহ (দ.) এর দূর সম্পর্কের ভাই সাহাবী উসমান ইবনে মাযউনের স্ত্রী খাওলা বিনতে হাকিম (রা) রসুলুল্লাহ (দ.) কে বলেন ইয়া রসুলুল্লাহ (দ.) আবার বিয়ে করুন। তিনি জানতে চাইলেন কাকে। খাওলা (রা.) বললেন বিধবা না কুমারী, দু ধরনের পাত্রীই আছে। কাকে আপনার পছন্দ হয়। রসুলুল্লাহ (দ.) জানতে চাইলেন তারা কারা। খাওলা (রা) বললেন কুমারী পাত্রি হচ্ছে আয়েশা (রা) এবং বিধবা পাত্রী হচ্ছে সাওদা (রা)। রসুলুল্লাহ (দ.) বললেন ভাল প্রস্তাব। কথা বলে দেখতে পারো। খাওলা (রা.) রসুলুল্লাহ (দ.) এর সম্মতি পেয়ে আবুবকর (রা.) এর নিকট আয়েশা (রা.) এর সহিত রসুলুল্লাহ (দ.) এর বিবাহের প্রস্তাব দেন। প্রস্তাবটি শুনে আবু বকর (রা.) বললেন খাওলা (রা) রসুলুল্লাহ (দ.) তো আমার ভাই। কিভাবে আমার ভাইয়ের সাথে আমার মেয়ের বিয়ে হবে। আবু বকর (রা.) এর বক্তব্য রসুলুল্লাহ (দ.) কে জানানো হলে রসুলুল্লাহ (দ.) খাওলা (রা.) কে বলেন আবু বকর (রা) তো আমার দ্বীনি ভাই। আর দ্বীনি ভাইয়ের সাথে কিভাবে মেয়ের বিয়ে দেয়া যায়। রসুলুল্লাহ (দ.) এর সাথে বিয়ের প্রস্তাবের আগে আয়েশা (রা.) এর সাথে যুবাইর ইবনে মুতইম (রা.) এর বিয়ের কথাবার্তা চলছিল। ঐসময় পর্যন্ত যুবাইর ইবনে মুতইম (রা.) ইসলাম গ্রহন করেননি। সেকারনে তার পরিবারের মতামত জানাও দরকার ছিল। আবু বকর (রা.) যুবাইর ইবনে মুতইম এর পিতা মুতইম ইবনে আাদীর নিকট গিয়ে তার মেয়ে আয়েশা (রা.) এর সাথে যুবাইর ইবনে মুতইম এর বিবাহের বিষয়ে সবশেষ মতামত জানতে চাইলেন। মুতইম তার স্ত্রীর সাথে পরামর্শ করলেন। আবু বকর (রা.) এর ইসলাম গ্রহন করার কারনে মুতইমের স্ত্রী আয়েশা (রা.) এর সাথে তার পুত্রের বিয়ের প্রস্তাব নাকচ করার পরামর্শ দিলে মুতইম তার ছেলের সাথে আয়েশা (রা.) এর বিবাহের প্রস্তাবটি নাকচ করেন। ঐ প্রস্তাবটি নাকচ হবার পর আবু বকর (রা.) আয়েশা (রা.) এর সাথে রসুলুল্লাহ (দ.) এর বিবাহ পড়িয়ে দেন। তারপর রসুলুল্লাহ (দ.) সাওদা (রা.) কে বিয়ে করে মক্কায় ৩ বৎসর ঘর সংসার করেন। বিবাহের ৩ বৎসর পর প্রথম হিজরীর শাওয়াল মাসে আয়েশা (রা.) কে রসুলুল্লাহ (দ.) তার নিজের সংসারে নিয়ে আসেন। আয়েশা (রা.) এর ব্যাপারে তার বিবাহের সময় খাওলা (রা.) এর উক্তি “কুমারী পাত্রী” এবং যুবাইর ইবনে মুতইমের সাথে আয়েশা (রা.) এর বিবাহের প্রস্তাব হওয়ার মাধ্যমে এটাই প্রমানিত হয় যে আয়েশা (রা.) এর সাথে রসুলুল্লাহ (দ.) বিবাহের আলোচনার সময় আয়েশা (রা.) বিবাহের বয়সে উপণীত হয়েছিলেন। তা ১৪ থেকে ১৫ বৎসর পর্যন্ত হতে পারে। স্বামীর ঘর সংসার পরিচালনার মত তিনি বুদ্ধিমান না হওয়ায় রসুলুল্লাহ (দ.) তাকে ঘরে তোলেন নি। আয়েশা (রা.) এর বোন আসমা (রা.) এর পুত্র উরওয়া ইবনে যুবায়ের (রা.) সূত্রে সহীহ বুখারীর একটি হাদিসে আয়েশা (রা.) বয়সের উল্লেখ রয়েছে। উরওয়া ইবনে যুবাইর (রা.) বলেন নবী (দ.) আয়েশা (রা.) কে ৬ বৎসর বয়সে বিবাহ করেন। যখন দাম্পত্য জীবন শুরু করেন তখন তার বয়স ছিল নয় বৎসর এবং তিনি নয় বৎসর রসুলুল্লাহ (দ.) এর সাথে সংসার জীবন কাটান। আয়েশা (রা.) সূত্রে এই বর্ণনাটি একাধিক হাদিস গ্রন্থে বর্ণিত হয়েছে। এই বর্ণনাটির সত্যতা বিষয়ে সন্দেহ করা না গেলেও বর্ণনাটিতে দুটি শব্দ বর্ণনাকারীদের কাহারও দ্বারা বাদ যাওয়া অসম্ভব নয়। ছয় এর আরবী শব্দ ছিত্তা আর নয় এর আরবী শব্দ তিসয়া। আরবী ভাষায় হিসাব গণনার সময় দশ বিশ চল্লিশ ষাট সত্তর আশি নব্বই এর মধ্য হইতে যেকোনটি বর্ণনার ক্ষেত্রে এক হইতে নয় পর্যন্ত অঙ্কগুলিকে প্রথমে বলা হয়। যেমন ষোল আরবী হল ছিত্তা আশারা এবং ঊণিশ তিসয়া আশারা। খুব সম্ভবত এই হাদীসের এবং এই বিষয়ে উল্লেখিত অন্যান্য হাদিসের মধ্যে আশারা শব্দটি বর্ণনার ক্ষেত্রে কোন এক পর্যায়ে বাদ পড়েছে। ছয় বা ছিত্তার সাথে আশারা যুক্ত হলে বিবাহকালে আয়েশা (রা.) এর বয়স ছিল ১৬ বৎসর। এবং তিসয়ার সাথে আশারা যোগ হলে বাসর হবার সময় আয়েশা (রা.) এর বয়স হয় ঊনিশ বৎসর। ঊনিশ বৎসর বয়সে ফাতেমা (রা.) এর বিবাহ ও বাসর হয়। এরুপ হলে মেয়েদের ঊনিশের আদর্শ বয়স মিলে যায়। বর্ণনাটির মতন বা মূল অংশে একটি মারাত্বক রকমের হিসাবের গড়মিল রয়েছে। সকল হাদীস গ্রন্থ সংকলক এবং ইসলামের ইতিহাসবিদ ও সীরাত ও তাবকাত রচয়িতাগণ সবাই একটি ব্যাপারে একমত যে রসুলুল্লাহ (দ.) ৬৩ বৎসর বয়সে ইন্তেকাল করেন। উদ্ধৃত হাদীসে দেখা যায় যে রসুলুল্লাহ (দ.) এর ইন্তেকালের সময় আয়েশা (রা.) এর বয়স ছিল আঠারো। ৬৩ বৎসর বয়স থেকে ১৮ বৎসর বাদ দিলে রসুলুল্লাহ (দ.) এর ৪৫ বৎসর বয়সে সময় আয়েশা (রা.) এর জন্ম হবার কথা। কিন্তু ঐতিহাসিক ভাবে প্রমাণিত আয়েশা (রা.) এর সাথে রসুলুল্লাহ (দ.) এর যখন বিবাহ হয় তখন রসুলুল্লাহ (দ.) এর বয়স ছিল ৫০ বৎসর। এ ব্যাপারে সকল ঐতিহাসিক ও সীরাত রচয়িতাগণ একমত। এই হিসেব মতে রসুলুল্লাহ (দ.) এর নবুয়তের পঞ্চম বৎসরে আয়েশা (রা.) এর জন্ম হবার কথা। কিন্তু নবুয়তের পঞ্চম বৎসরে আয়েশা (রা) এর জন্ম হবার কোন তথ্য ইতিহাসে পাওয়া যায় না। আসমা (রা.) এর জন্মের বয়সের চেয়ে আয়েশা (রা.) এর বয়স দশ বৎসর কম ধরলে রসুলুল্লাহ (দ.) এর নবুয়ত লাভের ৪ বছর আগে আয়েশা (রা.) জন্মগ্রহন করেন। সে হিসেবে আয়েশা (রা) এর বিবাহকালে তার বয়স ছিল ১৪। প্রথম হিজরীর শাওয়াল মাসে আয়েশা (রা.) এর সাথে রসুলুল্লাহ (দ.) এর বাসর হয়। সে হিসেবে রসুলুল্লাহ (দ.) এর সাথে আয়েশা (রা.) এর বাসরের সময় বয়স ১৮ বৎসর ছিল প্রমাণিত হয়। উরওয়া (রা.) থেকে ইমাম বুখারী (রা.) পর্যন্ত চার জন বর্ণনাকারীর মাধ্যমে আয়েশা (রা.) এর বয়স সংক্রান্ত হাদিসটি সহীহ বুখারীতে স্থান পেয়েছে। তন্মধ্যে কোন এক বা দুই বর্ণনাকারীর মাধ্যমে হাদিসটির মতনের দু একটি শব্দ বাদ পড়া বিচিত্র কিছু নয়। নবী (দ.) রসুল হিসাবে ১৩ বৎসর যাবৎ মুশরিকদের সাথে অবস্থান করে দ্বীনের দাওয়াত দিয়েছেন। তারা তাকে পাগল, জ্বীনগ্রস্থ, জাদুকর প্রভূতি দুর্ণামে ভূষিত করেছিল। কিন্তু বিস্ময়কর ভাবে ছয় বছর বয়সী শিশু আয়েশা (রা.) কে বিয়ে করার ব্যাপারে তারা একেবারে নিরব। বিষয়টি চিন্তা করলে অনেক কৌতুহল সৃষ্টি হয়। মদীনার মুনাফিকরাও এ ব্যাপারে একেবারে নিরব ছিল কেন ? তাহলে আয়েশা (রা.) এর বিবাহকালে তার বয়স ছয় ছিল না বলে দৃঢ়ভাবে প্রমাণিত হয়। এছাড়া সহীহ বুখারীর কিতাবুত তাফসিরে আয়েশা (রা.) থেকে আরেকটি হাদিস উদ্ধৃত হয়েছে। ঐ হাদিসে দেখা যায় কোরআন মজিদের ৫৪ নং সুরা আল ক্বামার নাজিলের সময় আয়েশা (রা.) কিশোরী ছিলেন, তিনি ঐ সময় খেলাধুলা করতেন। (হাদিসটির নং ৪৮৭৬)। হাদিসটির আরবী ইবারত নিম্নরুপ “আন ইউসুফ বিন মাহিক ক্বলা ইন্নি ইনদা আয়িশাতা উম্মুল মুমিনীনা ক্বলাত লাক্বাদ আনযালা আলা মুহাম্মাদিন সাল্লাল্লাহু আলাইহি ওয়া সাল্লামা বি মাক্কাতা অ-ইন্নি লাযারিয়াতুল্লায়িবি। “বালিস সায়াতু মাওয়িদুহুম ওয়াসসায়াতু আদহা ও আর্মারু” (অর্থ- বরং কিয়ামত তাদের জন্য প্রতিশ্রুত সময় এবং কিয়ামত ঘোরতর বিপদ ও তিক্ততর)। (সুরা আল ক্বামার আয়াত নং ৪৬)।\nহাদিসটির অর্থ : আয়েশা (রা.) থেকে বর্ণিত তিনি বলেন সুরা আল ক্বামারের “বালিস সায়াতু মাওইদাহুম ওসসায়াতু আদহা ও আর্মারু” অংশটি রসুলুল্লাহ (দ.) এর প্রতি মক্কায় অবতীর্ণ হয়েছিল। তখন আমি কিশোরী এবং খেলাধুলা করতাম। সমস্ত তাফসীরকারক এ ব্যাপারে একমত যে, সুরা আল ক্বামার হিজরতের পাঁচ বৎসর পূর্বে নাযিল হয়। চন্দ্র দ্বিখন্ডিত হবার ঘটনাটি ঐ সুরা নাযিলের কিছুদিন আগে মিনায় সংঘটিত হয়েছিল। হাদীসটিতে আয়েশা (রা.) ঐ সময় “জারিয়া” ছিলেন মর্মে উল্লেখ আছে। “জারিয়া অর্থ কিশোরী”। যাদের বয়স ১১-১৪ বৎসর পর্যন্ত হয়ে থাকে। যেহেতু হিজরতের পাঁচ বৎসর পূর্বে সূরা আল ক্বামারের অংশ বিশেষ নাজিল হবার ব্যাপারে আয়েশা (রা.) জ্ঞাত ছিলেন। তাতে দেখা যায় যে তিনি ঐ সময় সাবিয়া বা শিশু ছিলেন না। আরবী ভাষায় মেয়ে শিশুদেরকে ২ বৎসর বয়স পর্যন্ত তিফিল বলা হয়। তিন বৎসর থেকে নয় বৎসর বয়স পর্যন্ত মেয়ে শিশুদেরকে সাবিয়া বলা হয় আর দশ থেকে চৌদ্দ বৎসর বয়স পর্যন্ত মেয়েদেরকে জারিয়া বা কিশোরী বলা হয়। এই হাদিসটি প্রমাণ করে যে হিজরতের পাঁচ বৎসর আগে আয়েশা (রা.) এর বয়স দশ হইতে চৌদ্দ বৎসর ছিল। চন্দ্র দ্বি- খন্ডিত হবার দু বৎসর পর আয়েশা (রা.) এর সাথে রসুলুল্লাহ (দ.) এর বিবাহ হয়। যদি ঐ সময়ে আয়েশা (রা.) এর বয়সকে চৌদ্দ বৎসর ধরা হয় তার চার থেকে পাঁচ বৎসর পর প্রথম হিজরীর শাওয়াল মাসে আয়েশা (রা.) এর বয়স কমপক্ষে আঠারো ছিল। এছাড়াও বিশুদ্ধ বর্ণনা মতে আয়েশা (রা) ১৭ ই রমজান ৫৮ হিজরী সনে ৭৩ বৎসর বয়সে ইন্তেকাল করেন। ৭৩ থেকে ৫৮ হিজরী বৎসর বাদ দিলে হিজরতের সময় আয়েশা (রা.) এর বয়স কমপক্ষে ১৫ বৎসর ছিল।\nসুদীর্ঘ আলোচনা শেষে একথা প্রমাণিত এবং সুপ্রতিষ্ঠিত যে পনের শত বৎসর পূর্বে এখনকার মত জন্ম নিবন্ধন পদ্ধতি চালু ছিল না। মানুষ বয়সের হিসেব স্মৃতিতে ধরে রাখত। সুতরাং আয়েশা (রা.) এর জন্ম তারিখও লিখিত বা নিবন্ধিত হয় নি। সে কারনে তার বয়স গণনায় বিভ্রান্তি ঘটেছে। ইতিহাস পর্যালোচনায় প্রমাণিত যে আয়েশা (রা.) এর রসুলুল্লাহ (দ.) এর সাথে বিবাহকালে তার বয়স ছিল চৌদ্দ বা পনের বা ষোল। আর দাম্পত্য জীবন শুরুর বয়স ছিল আঠারো বা ঊনিশ। সুতরাং রসুলুল্লাহ (দ.) কোন ছোট শিশুকে বিবাহ করেন নি। তাঁর প্রতি এই অপবাদ ইসলামের শত্রুদের উদ্দেশ্য প্রণোদিত।\nশেষকথা : লেখাটি শুরু করার পর সমাপ্ত করতে পারব কিনা দ্বিধাদ্বন্দে ছিলাম। আল্লাহ রব্বুল আলামিনের অশেষ রহমতে প্রয়োজনীয় তথ্য উপাত্ত পেয়ে যাই। সে কারণে মহান রব্বুল আলামিনের দরবারে লাখো কোটি শুকরিয়া। মুসলীম উম্মাহকে বিব্রতকারীদের মোকাবেলায় লেখাটি একটি দলিল হিসেবে কাজ করবে বলে আশা করছি। বাংলাদেশ সহ সারা দুনিয়ার ইসলামী স্কলাররা এ বিষয়ে আরো গবেষণা করে আরো তথ্য সমৃদ্ধ লেখা উপস্থাপন করবেন বলে আশা রাখছি। হাশরের ময়দানে লেখাটি যেন নাজাতের ওসিলা হয় সেই প্রত্যাশা নিয়ে শেষ করছি। (আমীন) (সমাপ্ত)\nলেখক : এম.এম. (ডাবল হাদীস, তাফসীর), বি.এস.এস (সম্মান), এম.এস.এস (রাষ্ট্র বিজ্ঞান), এল.এল.বি, এ্যাডভোকেট, জেলা জজকোর্ট, রংপুর।\nইমেইল : asprodhan61@gmail.com


ডিসেম্বর 1, 2016 বাইনারি বিকল্পের সিক্রেটস লেখক রোহান মজুমদার 26603 দর্শকরা\nবাগ একটি আক্রমণকারী একটি বাড়িতে চার্জিং স্টেশন বন্ধ বাইনারি বিকল্প প্রযুক্তিগত বিশ্লেষণ বা শুরু করতে বা এমনকি একটি আগুন শুরু করতে বর্তমান পরিবর্তন করতে পারবেন।\nতথ্য লিংক স্তরগুলির কার্যাবলীগুলি কম্পিউটার অ্যাডাপ্টারগুলি এবং সংশ্লিষ্ট ড্রাইভারগুলিতে ইনস্টল করা বিভিন্ন যোগাযোগ সরঞ্জামগুলি: সেতু, সুইচ, রাউটার দ্বারা ইনস্টল করা হয়। এই ডিভাইসগুলি অবশ্যই আবশ্যক।\nবাইনারি বিকল্প প্রযুক্তিগত বিশ্লেষণ - বাইনারি বিকল্পের সিক্রেটস\nযিনি নির্দিষ্ট লক্ষ্য ও উদ্দেশ্যকে সামনে রেখে নির্দিষ্ট কর্মসূচি ও কর্মপদ্ধতির আলোকে কাজ করেন তিনিই কর্মী। চট্টগ্রাম বিশ্ববিদ্যালয় সংস্কৃত বিভাগের শিক্ষার্থী তাপস সরকার হত্যার বিচারের দাবিতে মানববন্ধন করেছে ছাত্রলীগের একাংশ। বুধবার দুপুরে বিশ্ববিদ্যালয়ের রেলস্টেশন এলাকায় বাইনারি বিকল্প প্রযুক্তিগত বিশ্লেষণ এ মানববন্ধন অনুষ্ঠিত হয়।\nউত্তর: গুগল: বাইজ্যানটাইন দোষ সহনশীলতা। সংক্ষেপে বলতে গেলে, এই যখন আপনি কি নিশ্চিত যে তথ্য দূষিত বা পরিবর্তিত না হয় সংক্রমণ একটি আপোস চ্যানেলে করা প্রয়োজন। এমনকি সরকারী সেবা রক্ষণশীল মাঠে মান - আরও অর্ধেক এক শতক আগে, এই সমস্যা ধারণার দিক থেকে অসমাধানযোগ্য, কিন্তু এখন একটি প্রাইভেট কী দিয়ে একজোড়া ডিজিটাল স্বাক্ষর সহ হিসেবে বিবেচনা করা হয়। যে একটি দীর্ঘ সময় জন্য "হ্যাশ" দৃঢ়ভাবে আমাদের জীবনে প্রবেশ তাদের বিশ্বাস এবং তাদের ব্যবহার করা হয়। আপনি জানা না থাকলে এটা কি এবং কিভাবে এটি কাজ করে, এই শুধু আপনার সমস্যা।\nবুলগেরিয়ার ঐতিহ্যবাহী একটি খাবারের নাম ট্যারাটর। একটি ঠাণ্ডা সুপ এটি, বাইনারি বিকল্প প্রযুক্তিগত বিশ্লেষণ যার মূল উপাদান দই, পানি, শশা, আখরোট ও অন্যান্য উপাদান। এনটিভি প্রতি রবিবার শো "শুভ সকাল" সম্প্রচার করা হয়। 01:30 এর পরে মস্কো সময়, ড্র, ফলাফল, এবং অঙ্কন সারণি ফলাফল যোগ করা হয়।\nফলে মাঠ যে খরচ দশ / রুবেল কয়েক হাজার আসলে, হিসাবে, কখনও কখনও প্রায় বিনামূল্যে পায়। প্রাথমিক দাম ট্যাগ কেবল পক্ষ কেনার জন্য সরিয়ে ফেলা হয় মধ্যে স্প্রে করা।\nবিভাগীয় বিভিন্ন পর্যায়ের কর্মকর্তা/কর্মচারীদের প্রশিক্ষণের ব্যবস্থা গ্রহণ। দ্রাক্ষারস চিনি একটি শক্তি জ্বালানী, ধন্যবাদ যা কোষ সহজে কাজ করতে পারবেন।\nএখানে ফ্লিন এর ব্লগ উপর একটি লিঙ্ক, স্মার্ট প্যাসিভ আয় that hasalink from his about page to his home page . সমস্ত প্ল্যাটফর্ম জুড়ে, বিতর্কিত সামগ্রীটি অবজ্ঞা করার চেষ্টা করবেন না (যদি না আপনার কাছে এটি এড়িয়ে চলার ভাল কারণ থাকে)। ফেরেশতা ও দানবদের সাথে যেকোনো স্থান আসে এবং উভয়ই জীবিত রাখতে প্রয়োজনীয় হয়, তাই বিতর্কের অংশ হোন এবং দয়া করে আপনার দৃষ্টিভঙ্গি প্রকাশ করুন এবং এটি পুরোপুরি আলোচনা করুন, এমনকি যদি আপনার অনুসারীরা প্রাথমিকভাবে উত্তপ্ত হয়ে উঠবে তবেও তারা শেষ পর্যন্ত শান্ত হবে এবং জড়িত সবাই বিষয় বৃদ্ধি জ্ঞান সঙ্গে পদব্রজে ভ্রমণ হবে।\nইন্টারেক্টিভ ব্রোকার সক্রিয় বা উন্নত বিনিয়োগকারীদের জন্য তৈরি করা হয়েছিল। আপনি যদি এই বিভাগগুলিতে মাপসই করেন তবে সম্ভবত আপনি ব্রোকারের ট্রেডিং প্ল্যাটফর্ম, ট্রেডিংয়ের জন্য বিস্তৃত সিকিউরিটিজ (বিদেশী স্টকগুলি সহ), তার হাস্যকরভাবে ভাল মার্জিন রেট এবং এর নিম্ন কমিশনগুলি পছন্দ করতে যাচ্ছেন। দিন ট্রেডিং জন্য সেরা দালালের আমাদের পছন্দের মধ্যে ইন্টারেক্টিভ দালালের যে সমস্ত বৈশিষ্ট্য।\nআমরা বিটিসি চীন থেকে একটি ঘোষণা আশা করা হয়েছিল, এবং এখানে এটি। চীনের বিটকয়েন বিনিময় (যা লাইটকোনি ট্রেডের আওতায় আনার বাইনারি বিকল্প প্রযুক্তিগত বিশ্লেষণ জন্যও কাজ করে) আজ মঙ্গলবার সকালে সাংহাইতে ঘোষণা করা পিকাসো এটিএম নামের একটি মোবাইল ওয়েব অ্যাপ চালু করেছে। এই অ্যাপটি ব্যবহারকারীদের একটি বিটকয়েন একটি শারীরিক বিটকয়েন এটিএম ছাড়াও তাদের বিটকয়েন বিক্রি করার অনুমতি দেবে। সংক্ষেপে, একটি ব্যবহারকারী তাদের বিটকয়েনকে বিটিসি চীনের পিকাসো ওয়েব ওয়ালেট (যেটি বর্তমানে বেশ কয়েকটি সময় ধরে) হস্তান্তর করে শুরু করে এবং তারপর এটিএম ওয়ে 6.3 অ্যাক্সেস কোড ছেড়ে "অটো"। পরবর্তী, ক্যারেক্টার স্পিড 6875 লিখুন\n6. এক্স, ওয়াই অক্ষ অপারেশন সমন্বয় এবং সমন্বয় করা যাবে, সংশোধন অবস্থানের ফাংশন, উচ্চ নির্ভুলতা সঙ্গে সফ্টওয়্যার! কার্বন স্টক রাশিকরণ বাহিত আউট হতে পারে অনুমোদিত সারি ব্যবহার 1 বা2মানচিত্র, বা সারি3পরিসংখ্যা পদ্ধতি, সঙ্গে সংযুক্ত রিমোট সেন্সিং.\nডিএনএ -70518 সাধারণ / বুকমার্কগুলি opera_components এ সরান এই রিট আবেদনে গত বছর ২১ মে আদালত আদেশে বিশেষজ্ঞ ও গবেষকদের নিয়ে কমিটি বাইনারি বিকল্প প্রযুক্তিগত বিশ্লেষণ গঠন করে বাজারের পাস্তুরিত দুধ পরীক্ষা করে প্রতিবেদন দিতে খাদ্য ও স্বাস্থ্য সচিব এবং বিএসটিআই’র মহাপরিচালককে নির্দেশ দেয়।\nকলুর বলদ বলেছেন: কোন এক ব্লগার এইটার বাইনারি বিকল্প প্রযুক্তিগত বিশ্লেষণ নাম দিসিল যমুনা ফুটানি পার্ক. যথার্থ নাম ! প্রযুক্তি ছাড়াও ইথারনেট বর্তমানে, স্থানীয় নেটওয়ার্ক ব্যাপকভাবে প্রযুক্তি ব্যবহার করা হয় অ্যাপলটক, এফডিডিআই এবং এটিএম। প্রযুক্তি বিশ্বব্যাপী নেটওয়ার্কের মধ্যে ব্যাপক। এটিএম, ফ্রেম রেলে, আইএসডিএন এবং এসএমডিএস।\nবিক্রি / স্বল্পমেয়াদী কৌশল জন্য স্টক এক্সচেঞ্জে শেয়ারের ক্রয় ইন্টারনেটের সাথে নিয়মিত এক্সেস জড়িত। আপনি অন্যান্য কাজের সঙ্গে এই কার্যকলাপ একত্রিত করেন, তাহলে আপনার স্মার্টফোন বা ট্যাবলেট উপর একটি অ্যাপ্লিকেশন, যা সবসময় হাতে থাকবে ইনস্টল করতে অতিরিক্ত নয়।\nপ্রাথমিক মার্জিন ছাড়াও, রক্ষণাবেক্ষণ মার্জিন রয়েছে – এই অর্থের পরিমাণ ট্রেড খুলতে প্রয়োজন হয়। উদাহরণ স্বরূপ, যদি একজন বিনিয়োগকারী ব্রেন্ট ক্রুড ওয়েল এর বেঞ্চ মার্ক এর ফিউচার ক্রয় অথবা বিক্রয় করতে চায়, তাহলে তাদের প্রাথমিক মার্জিন লাগবে $4,000 এবং রক্ষণাবেক্ষণ মার্জিন লাগবে $2,000। দেশের ৪২টি পাট উৎপাদন প্রবন জেলায় ১৯,৯৮৫ জন পাটচাষীকে প্রশিক্ষণের মাধ্যমে আধুনিক পদ্ধতির পাট চাষের কলাকৌশল সম্পর্কে প্রশিক্ষণ প্রদান করা হয়েছে।


বাংলাদেশ না, বিদেশ থেকে গ্যাস এনে ভারতে দেয়া হবে: পররাষ্ট্রমন্ত্রী | কাগজ ২৪\nপররাষ্ট্রমন্ত্রী ড. একে আবদুল মোমেন বলেছেন, আমরা বাংলাদেশের গ্যাস ভারতে দিচ্ছি না। আমরা বিদেশ থেকে গ্যাস এনে এটাকে সিলিন্ডারাইজেসন করে ভারতে দেব।\nমঙ্গলবার সিলেট ইন্টারন্যাশনাল ক্রিকেট স্টেডিয়ামে নির্মাণাধীন আউটার স্টেডিয়াম পরিদর্শনকালে সাংবাদিকদের প্রশ্নের জবাবে তিনি এ সব কথা বলেন।\nপররাষ্ট্রমন্ত্রী বলেন, আমরা বাংলাদেশের গ্যাস ভারতে দিচ্ছি না। এখানে তথ্যটা ভুল। আমরা কোত্থেকে গ্যাস বিক্রি করব? মূলত আমরা বিদেশ থেকে গ্যাস এনে এটাকে এলএনজি প্রক্রিয়াজাত করে সিলিন্ডারে ঢুকাব। অর্থাৎ বিদেশ থেকে গ্যাস এনে এটাকে সিলিন্ডারাইজেসন করে আমরা ভারতে দেব। এতে আমাদের মার্কেট বড় হবে। আমাদের দেশের উন্নতি হবে। আমাদের লাভ, আমরা রি-এক্সপোর্ট করতেছি।\nতিনি বলেন, অনেকের ধারণা আমরা আমাদের গ্যাস দিয়ে দিচ্ছি। নো ওয়ে। আমরা এটা রি-এক্সপোর্ট করব, এটা দুনিয়ার সব দেশেই হয়।\nপরে বাংলাদেশের ইতিহাসে প্রথমবারের মতো সিলেটে ট্যুরিস্ট বাস চালুর উদ্বোধন করেন পররাষ্ট্রমন্ত্রী। নগরীর জিন্দাবাজারে সিলেট ট্যুরস অ্যান্ড ট্রাভেলসের উদ্যোগে এই ট্যুরিস্ট বাস দুটি চালুর উদ্বোধন করেছেন ড. একে আবদুল মোমেন।\n← অপরাধ করে কেউ ছাড় পাবে না, শাস্তি পেতেই হবে : ওবায়দুল কাদের\n১.৩ কেজি অবৈধ নেশা জাতীয় মাদকদ্রব্য গাঁজাসহ ০১ জন মাদক ব্যবসায়ী গ্রেফতার →\nঘাটাইলে বৃদ্ধাকে পিটিয়ে আহত কর‌েছে সন্ত্রাসীরা\nগোপালপুরে দেনার দায়ে নিজেকে দেউলিয়া ঘোষণা মুক্তিযোদ্ধার


মাহমুদউল্লাহ রান না পেলে কী যে হতো - My News\nposted by My News on Tuesday, January 03, 2017 No Comments\nমাহমুদউল্লাহ রান না পেলে কী যে হতো!\n১ রানে ২৮ থেকে চোখের পলকে সেটা ৪ উইকেটে ৩০! বাংলাদেশের আরেকটি ব্যাটিং ধস দেখা গেল আজ নেপিয়ারে। তার প্রভাব পড়ল ম্যাচের ফলেও। ওয়ানডের পর নিউজিল্যান্ডের বিপক্ষে টি-টোয়েন্টিতেও বাংলাদেশ আটকে থাকল ব্যর্থতার চক্রে। কিউইদের বিপক্ষে প্রথম টি-টোয়েন্টিতে হারের মধ্যেও মাশরাফি বিন মুর্তজার স্বস্তি মাহমুদউল্লাহ। বাংলাদেশ অধিনায়ক মনে করেন, মাহমুদউল্লাহ ফিফটি না করলে বাংলাদেশের রান ১৪১ হতো না!\nগতির ঝড় তুলে বাংলাদেশের সামনে হন্তারক রূপে আবির্ভূত হয়েছেন লকি ফার্গুসন। কিউই ফাস্ট বোলারের সামনে সাব্বির-সৌম্য দাঁড়াতেই পারেননি। এই ফার্গুসনকেই দারুণভাবে সামলে গেছেন মাহমুদউল্লাহ। যদিও তাঁর দুর্দান্ত এক স্লোয়ারে বোল্ড হয়েছেন তিনি। কিন্তু আউট হওয়ার আগে অন্তত ৫২ রানের একটা ইনিংস তো খেলেছেন ! এমন আরও একটি ইনিংস অন্য একজন খেললেও তো স্কোর ১৮০ পেরিয়ে যায়। জোর লড়াইয়ের শক্ত জমি পান বাংলাদেশের বোলাররা।\nএই হারে মাশরাফির ব্যাখ্যা খুবই সহজ। ৩০ রানে ৪ উইকেট পড়ে যাওয়াটাই মূল কারণ বললেন মাশরাফি। তবে পরাজয়ের মধ্যেও মাহমুদউল্লাহর ব্যাটিংকে বড় প্রাপ্তি মনে করছেন বাংলাদেশ অধিনায়ক, ‘মাহমুদউল্লাহ অবিশ্বাস্য ব্যাটিং করেছে বলে আমরা ১৪১ করতে পেরেছি। না হলে ১০০-১১৫-১২০ হতে পারত। এই সব ম্যাচে ছোট ছোট জায়গায় ভালো করতে পারলেই জেতা যায়। আমরা যদি ১৫০ করতে পারতাম অন্যরকম পরিস্থিতি থাকত।’\nনিউজিল্যান্ড সফরে এখনো পর্যন্ত ম্যাচ জেতা দূরে থাক, প্রতিদ্বন্দ্বিতাই গড়ে তুলতে পারছে না বাংলাদেশ। কেন পারছে না, সেটির কারণ খুঁজে পেয়েছেন মাশরাফি, ‘নিউজিল্যান্ডে চার ম্যাচে কেউ না কেউ ভালো খেলেছে। গত বছর টি-টোয়েন্টিতে খুব বেশি ম্যাচ জিততে পারিনি। তবে যেদিন জিতেছি হয় ব্যাটিংয়ে কিংবা বোলিংয়ে সবাই মিলে ভালো করেছি। যে দিন হেরেছি সেদিন বেশির ভাগই ফ্লপ! এখানে যেটা হচ্ছে, কেউ ভালো করলে আমরা তার সহায়ক হতে পারছি না। এটিই আসলে বদলে দিচ্ছে ম্যাচের চিত্র।


আল্লাহ | Iman24.Com\nট্যাগ এর ফলাফলঃ “আল্লাহ”\nস্রষ্টাকে চেনার উপায়.. জেনে নিন:\tআল-কুরআনে মহান আল্লাহ দু’টি উপায়ে তাঁকে চেনার জন্য বান্দাদেরকে আহ্বান করেছেন। সে পদ্ধতি দু’টি হলো: প্রথমত: তাঁর সৃষ্টিকর্মের প্রতি দৃষ্টি দেওয়া ও গভীরভাবে তাকানো। দ্বিতীয়ত: তাঁর আয়াতসমূহে চিন্তা ও সেগুলো নিয়ে চিন্তা-ভাবনা করা; তন্মধ্যে প্রথম প্রকার হলো তাঁর দৃশ্যমান আয়াত বা নিদর্শন আর দ্বিতীয় প্রকার হলো বিবেকগ্রাহ্য শ্রবণযোগ্য আয়াত বা নিদর্শন। প্রথম প্রকারের ব্যাপারে আল্লাহ তা‘আলা বলেছেন- “নিশ্চয় আসমানসমূহ ও জমিনের সৃষ্টিতে, রাত ও দিনের বিবর্তনে, সে নৌকায় যা সমুদ্রে মানুষের জন্য কল্যাণকর বস্তু নিয়ে চলে (রয়েছে নিদর্শনসমূহ এমন জাতির জন্য, যারা বিবেকবান)।” [সূরা আল-বাকারা, আয়াত: ১৬৪] আল্লাহ তা‘আলা আরও বলেছেন- “নিশ্চয় আসমানসমূহ ও জমিনের সৃষ্টি এবং রাত ও দিনের...\nরাসূল (সা.)-ই হলেন আমাদের উত্তম জীবনাদর্শ\tপবিত্র কোরআনে ইরশাদ হচ্ছে- لقد كان لكم في رسول الله أسوة حسنة। অর্থ: নিশ্চয় রাসূলুল্লাহ সাল্লাল্লাহু আলাইহি ওয়াসাল্লাম-এর জন্য আপনার জন্য উত্তম আদর্শ। – (সূরা: আহযাব, আয়াত ২1) রাসূলুল্লাহ সাল্লাল্লাহু আলাইহি ওয়াসাল্লাম-এর জীবন সম্পর্কে প্রত্যেক দিক আমাদের আদর্শ। তাঁর অর্থনৈতিক জীবন, রাজনৈতিক জীবন, পারিবারিক...\nইসলামের শত্রু ও তার দোসররা নারীর ইজ্জত-সম্মান হরণ করে কী চায়?\tসন্দেহ নেই, ইসলামের শত্রু বরং মানব জাতির শত্রু কাফির, মুনাফিক ও যাদের অন্তরে ব্যাধি রয়েছে। ইসলাম কর্তৃক প্রদত্ত নারীর ইজ্জত, সম্মান ও নিরাপত্তা তাদেরকে ক্ষেপিয়ে তুলেছে। কারণ এসব কাফির ও মুনাফিকরা চায় নারীরা দুর্বল ঈমান ও প্রবৃত্তির অনুসারীদের শিকার করা বস্তু ও ধ্বংসের হাতিয়ার হোক। আর তাদের সমাজের নারীদের থেকে তারা নিজেরা প্রবৃত্তি পূর্ণ করে নিয়েছে সন্দেহ নেই। আল্লাহ তা‘আলা বলেন: ﴿وَيُرِيدُ ٱلَّذِينَ يَتَّبِعُونَ ٱلشَّهَوَٰتِ أَن تَمِيلُواْ مَيۡلًا عَظِيمٗا﴾ [النساء: ٢٧] “আর যারা প্রবৃত্তির অনুসরণ করে তারা চায় যে, তোমরা প্রবলভাবে (সত্য থেকে) বিচ্যুত হও”। [সূরা আন-নিসা, আয়াত: ২৭] বস্তুত যেসব মুসলিমদের অন্তরে রোগ ও ব্যাধি রয়েছে, তারা চায় নারীরা তাদের...


অসুস্থ রোগীর একথা বলার অনুমতি রয়েছেঃ আমার ব্যথা করছে বা ভীষণ ব্যথা করছে বা আমার জ্বর বা হায় আমার মাথা গেলো ইত্যাদ। বিরক্ত হয়েও ক্ষোভ প্রকাশ করার উদ্দেশ্যে না বললে এ কথা বলা অপছন্দীয় নয় | রিয়াযুস সালেহীন বাংলা | Riyad us Saliheen Bangla\nঅসুস্থ রোগীর একথা বলার অনুমতি রয়েছেঃ আমার ব্যথা করছে বা ভীষণ ব্যথা করছে বা আমার জ্বর বা হায় আমার মাথা গেলো ইত্যাদ। বিরক্ত হয়েও ক্ষোভ প্রকাশ করার উদ্দেশ্যে না বললে এ কথা বলা অপছন্দীয় নয়\n৯১৫. হযরত আবদুল্লাহ ইবনে মাসঊদ (রা) থেকে বর্ণিত। তিনি বলেনঃ আমি নবী করীম (সা)-এর নিকট গেলাম। তখন তিনি জ্বরে আক্রান্ত ছিলেন। আমি তাঁর গায়ে হাত রেখে বললামঃ আপনার তো ভীষণ জ্বর। তিনি বললেনঃ হ্যাঁ, ঠিক, আমার জ্বর এত বেশি যেমন তোমাদের দু’জন লোকের হয়ে থাকে। (বুখারী ও মুসলিম)\n৯১৬. হযরত সা’দ ইবনে আবু ওয়াককাস (রা) থেকে বর্ণিত। তিনি বলেন, আমি কঠিন ব্যাথায় ভুগছিলাম। রাসূলুল্লাহ (সা) আমাকে দেখতে এলেন। আমি বললামঃ আমার যা (কষ্ট) হচ্ছে আপনি তা দেখছেন। আমি সম্পদশালী। আমার একটি মেয়ে ব্যতীত আর কোন ওয়ারিস নেই। এরপর অবশিষ্ট হাদীস বর্ণনা করেন। (বুখারী ও মুসলিম)\n৯১৭. হযরত কাসেম ইবনে মুহাম্মাদ (রা) থেকে বর্ণিত। তিনি বলেনঃ আয়েশা (রা) বলেনঃ ‘হায় আমার মাথার ব্যাথা।’ নবী করীম (সা) বললেনঃ বরং বলো, আমি বলছি, হায়, আমার মাথার ব্যথা! এরপর পুরো হাদীসটি বর্ণনা করেন। (বুখারী )